[Ura-Ura] : Bocor Lagi! HONOR 9X Dijangka Sokong Skrin AMOLED & Binaan Kamera Pop Up

Semakin hari makin banyak kita disajikan dengan berita ketirisan mengenai pendatang baru HONOR iaitu HONOR 9X. Kini, maklumat tertiris mendedahkan peranti ini dijangka membawakan sokongan skrin AMOLED bersama binaan kamera pop-up.

Memetik maklumat tersebar, HONOR 9X dijangka membawakan skrin bersaiz 6.15″ AMOLED dengan resolusi FHD+. Paparan ini didakwa lebih kecil berbanding pendahulunya, HONOR 8X. Namun, apa yang lebih teruja, model kali ini dikatakan beralih kepada sokongan skrin AMOLED.

Selain itu, HONOR 9X juga dijangka membawakan dwi kamera utama : 20MP + 16MP dan kamera selfie sebesar 20MP. Ia juga didakwa menyertakan sokongan pengecasan 10W (USB-C). Kebocoran sebelum ini mendedahkan HONOR 9X bakal menggunakan cip kirin 810 (7nm) sebagai tunjang utama.

Kemudian, terdapat imej tersebar mendedahkan HONOR 9X didakwa menyertakan binaan kamera pop-up. Memetik imej bocor, ia mempunyai paparan hadapan hampir penuh – namun dagu kelihatan sedikit tebal.

Bahagian belakang telefon terlihat sokongan dua kamera utama disusun secara menegak pada bahagian kiri peranti – LED Flash dijangka diletakkan dalam ‘rumah’ yang sama dengan lensa.

Selain itu, kelibat kotak pembungkus HONOR 9X juga kini bocor di media sosial – warna biru pada sisi manakala kotak utama pula bewarna putih. Pada kotak tersebut juga terdapat tulisan memperlihatkan model peranti – HONOR 9X dengan tulisan warna seperti pelangi.

#Honor9X pic.twitter.com/nek8GQGm9J

— Teme (特米)|🇫🇮🇨🇳 (@RODENT950) July 2, 2019

Seperti biasa, maklumat tertiris masih lagi rumors dan belum diketahui mengenai kesahihannya. HONOR 9X dijadualkan diperkenalkan kepada umum pada 23 Julai depan. Mungkin kita bakal mendengar lebih banyak maklumat tertiris menjelang pelancaran? Kekal bersama eRing untuk info terkini!

[SUMBER]


Wow! Shopee Catat Lebih 5.8 Juta Tempahan Pada 9 September

Platform e-dagang, Shopee menyaksikan pencapaian baru apabila mencatat rekod jualan tertinggi pada acara beli-belah tahunan serantau terbesarnya, Shopee 9.9 pada 9 September lalu.

Difahamkan. pada acara berkenaan Shopee mencatatkan lebih daripada 5.8 juta tempahan dalam tempoh sehari yang mana angka tempahan itu menyaksikan tiga kali ganda daripada hari biasa.

Selain itu, pihak shopee turut memaklumkan bahawa lebih 15 juta barangan telah dijual dalam tempoh 24 jam. Difahamkan, pada tarikh berkenaan juga jumlah barangan yang dijual di seluruh rantau melebihi 99,999 dalam tempoh kurang daripada 9 minit.

Sebagai sebahagian daripada perayaan 9.9 pada tahun ini, pihak Shopee bakal melancarkan Festival Jenama Super pertama pada 31 Ogos depan. Festival ini akan menawarkan pelbagai tawaran hebat daripada jenama terkemuka di Shopee Mall, di antaranya seperti Roza, Slumberland, dan Coca-Cola.


LG G4 Sudah Menerima Kemas Kini Android Nougat

Setelah hampir dua tahun LG G4 diperkenalkan, terbaru, peranti itu sudah mula menerima kemas kini Android Nougat. Namun ia hanya boleh dimuat turun pengguna di Korea Selatan sahaja, manakala pengguna di negara lain masih belum diperluaskan.

Oleh kerana itu, setiap pengguna yang ingin mengemas kini perlu melakukannya melalui aplikasi LG Bridge dan bukan melalui OTA (on the air) seperti kebiasaan. Bagaimanapun, jika anda salah seorang pengguna model F500S, F500L, atau F500K, anda boleh memuat turunnya bermula hari ini. Ketersediaan untuk memuat turun melalui OTA dijangka akan dikeluarkan dalam masa terdekat.


Launchasaurus

Satu lagi permainan dinosaur yang ingin editor kongsi, ia dikenali dengan nama Launchasaurus. Permainan ini memerlukan anda mengumpulkan bahagian-bahagian rangka dinosaur dan lancarkan dinosaur tersebut ke dalam peta permainan. Elakkan dari memasuki peta yang mempunyai objek yang boleh membunuh dinosaur anda. Jika dinosaur anda berjaya bertahan di dalam peta tersebut, anda akan diberikan bahagian rangka baru untuk mendapatkan lebih banyak jenis dinosaur. Semua dinosaur yang lengkap akan dipamerkan di dalam muzium khas.

Muat Turun

Android

iOS


CES 2020: Samsung Lancarkan Peranti Pintar Oversaiz? Oh Bukan, Sebenarnya Adalah Samsung TV Berputar!

Acara tahunan CES 2020 kini membuka tirai dengan ketampilan pelbagai produk berteknologi, dan Samsung sebagai peneraju dalam bidang teknologi tidak ketinggalan dalam memperkenalkan produk baharu mereka yang satu daripadanya adalah Samsung 5G-The Sero.

5G-The Sero adalah sebuah televisyen bersaiz 43 inci yang boleh berputar dan ia sebenarnya telah dilancarkan di Korea pada April 2019 yang lalu, konsepnya seakan Surface Hub 2 yang mana paparan skrin boleh menegak atau melintang mengikut penggunaan kandungan media terutamanya Snapchat, Instagram Stories dan TikToks.

The Sero boleh dikatakan merupakan sebuah peranti pintar oversaiz, kerana ia boleh bersambung pada peranti pintar dengan sokongan NFC dan segala media seperti video, permainan, laman sosial dan e-dagang juga boleh dilayari melalui The Sero.


8GB RAM, 128GB ROM?! Spesifikasi Bocor Pada OnePlus 5! Benar?!

Menurut maklumat bocor dari China’s Weibo, mereka mempunyai screenshot tetapan yang disyaki OnePlus 5 yang akan hadir dengan RAM setinggi 8GB. Di dalam kandungan screenshot itu, terdapat maklumat lain seperti storan sebanyak 128GB, Hydrogen OS serta Android 7.1.2 Nougat. Seperti biasa, maklumat yang disalurkan oleh Weibo ini tidak boleh diambil sepenuhnya tetapi tidak mustahil kerana terdahulu, OnePlus 3 menjadi telefon pintar petama yang hadir dengan 6GB RAM.

Di samping itu, CEO OnePlus , Pete Lau berkata OnePlus akan membuat kejutan besar kepada pengguna tetapi beliau tidak memutuskan selebihnya. Dalam persembahan lain, OnePlus 5 mungkin hadir dengan paparan HD penuh Super AMOLED dengan cip pemproses terbaru Qualcomm Snapdragon 835. Selain itu, terdapat varian yang lebih tinggi iaitu OnePlus 5, 8GB RAM dan 256GB storan. Dengan kuasa yang tinggi, bateri 3600mAh akan dimuatkan berbanding 3400mAh sebelum ini.

Adakah OnePlus 5 akan membuang 3.5mm Headphone jack seperti yang telah dilakukan di Xiaomi Mi6? Apa yang selanjutnya, kita perlu tunggu sehingga kenyataan rasmi dibuat.


Kemudahan VooV Meeting oleh Tencent kini di Malaysia, menawarkan servis persidangan awan untuk perniagaan

KUALA LUMPUR, Malaysia, 27 April 2020 /PRNewswire/ — Bagi memenuhi permintaan untuk kemudahan pejabat jarak jauh dan persidangan pelbagai negara yang semakin meningkat, Tencent Cloud, anak syarikat perkomputeran awan Tencent, hari ini memperkenalkan kemudahan persidangan awan, VooV Meeting di Malaysia, menawarkan penyelesaian bagi persidangan awan yang berdefinisi tinggi, serba lancar dan selamat. Syarikat-syarikat kini boleh berhubung dengan rakan kerja dan perniagaan di serata dunia melalui rangkaian meluas VooV Meeting yang stabil. Selain itu, dengan penularan wabak novel Koronavirus, Tencent Cloud membolehkan penganjur mesyuarat berhubung dengan 300 orang peserta dari pelbagai negara pada satu-satu masa dengan akses khas ke VooV Meeting secara percuma.

Asiasoft Malaysia, China Construction Bank Malaysia (CCB Malaysia), dan Green Packet Berhad (Green Packet), merupakan antara yang pertama dalam negara yang menggunakan kemudahan VooV Meeting bagi mengekalkan komunikasi dan kerjasama yang lancar dalam perniagaan merekabersama rakan niaga sepanjang penularan pandemik Koronavirus. Baru-baru ini, Tencent juga bekerjasama dengan Pertubuhan Bangsa-Bangsa Bersatu (United Nations) bersempana kempen ulangtahunnya yang ke-75 tahun di mana VooV Meeting akan digunakan untuk mengendalikan dialog global terbesar setakat ini. Ini membuktikan kebolehan kemudahan ini dalam menawarkan perkhidmatan persidangan awan berdefinisi tinggi bagi keperluan perniagaan yang pelbagai.

“Kami amat berbesar hati dengan kepercayaan yang diberi oleh rakan kongsi di Malaysia bagi penggunaan perkhidmatan kami untuk komunikasi perniagaan mereka. Dibina dengan teknologi serba canggih Tencent Cloud dan pengalaman selama 21 tahun Tencent dalam bidang komunikasi internet, audio dan video, VooV Meeting mampu menyediakan perkhidmatan dengan kestabilan tanpa tandingan di serata dunia, melangkaui pemain lain dalam industri,” kata Poshu Yeung, Naib Presiden Tencent International Business Group. “Selari dengan prinsip Tencent iaitu ‘Value for Users, Tech for Good’, kami sentiasa berusaha untuk mengintegrasi tanggunjawab social bagi setiap produk dan perkhidmatan kami tawarkan. Kami berharap dengan memberikan akses percuma ke VooV Meeting serta bantuan bahan perubatan seperti topeng muka dapat mengukuhkan lagi sokongan kami kepada perusahaan dan juga rakyat Malaysia ketika Perintah Kawalan Pergerakan masih dilaksanakan.”

VooV Meeting dilengkapi dengan ciri-ciri kemudahan yang praktikal dan mudah digunakan bagi membantu pengguna menambahbaik keberkesanan persidangan atas talian termasuklah melalui integrasi ekosistem WeChat yang membolehkan pengguna berkongsi pautan mesyuarat melalui WeChat dan menyertai mesyuarat dengan program mini WeChat tanpa perlu memuat turun sebarang aplikasi. Ia juga menawarkan fungsi mencantikkan wajah dan mengkaburkan latar belakang, perkongsiaan skrin dengan watermark automatik dan penggunaan gambar berdefinisi tinggi serta algoritma pemprosesan yang tepat bagi meningkatkan kualiti video dan mengurangkan bunyi sekeliling dan bunyi papan kekunci, selain daripada fungsi-fungsi yang lain.

Felix Feng, Ketua Pegawai Eksekutif daripada CCB Malaysia berkata, “Kami mencadangkan penggunaan VooV Meeting di CCB Malaysia sejak penularan virus COVID-19 bermula kerana kemudahan ini memberikan sambungan yang amat bagus kepada setiap pasukan silang fungsi kami dan memastikan kerja berlangsung dengan lancar dan kolaboratif. Paling penting, CCB Malaysia memanfaatkan VooV Meeting sebagai suatu kemudahan yang boleh menyelaraskan sejumlah besar usaha amal, membawa bekalan perubatan dan keperluan perdagangan lain ke Malaysia dengan baik sepanjang tempoh yang mencabar ini.”

Joel Wong, Naib Presiden Pengalaman Pelanggan dan Ketangkasan Perusahaan (Vice President of Customer Experience and Enterprise Agility) daripada Green Packet pula berkata, “Semenjak kerajaan mengumumkan pelaksanaan Perintah Kawalan Pergerakan sebagai inisiatif membendung penularan virus pandemik COVID-19, kami semua telah mula bekerja dari rumah. Bagi memastikan kelangsungan perniagaan yang baik dan produktiviti, kami memilih aplikasi VooV Meeting oleh Tencent sebagai platform komunikasi utama yang membolehkan kami mengekalkan komunikasi dan kerjasama yang erat dengan pasukan global dan rakan perniagaan kami. Kami mendapati aplikasi VooV Meeting dari Tencent ini merupakan platform komunikasi dan kolaborasi yang sangat efektif kerana ia mudah digunakan, mempunyai prestasi audio dan visual yang luar biasa dan paling penting, ciri kestabilan dan keselamatan platform ini.”

Wong Jiann Hui, Pengarah Teknikal daripada Asiasoft Malaysia berkata, “Kami menggunakan VooV Meeting sebagai alat telekonferen utama kami semasa wabak ini kerana ia dapat mengekalkan hubungan talian yang baik walaupun dengan rangkaian yang lemah. Selain itu, ciri-ciri seperti pengaburan latar belakang dan fungsi solekan AI, sangat sesuai dengan suasana kerja dari rumah yang jelas menampilkan pemikiran yang baik dalam reka bentuk produknya.”

Seni bina teknologi yang mendasari VooV Meeting disokong oleh Tencent Cloud yang selamat dan boleh dipercayai dengan pelbagai lapisan perlindungan dari segi data perniagaan, protokol pengurusan, peralatan rangkaian dan dasar akses. Tencent Cloud juga baru-baru ini memperoleh Multi-Tier Cloud Security Standard (MTCS SS), membuktikan kemampuannya untuk memberikan tahap keselamatan tertinggi kepada pengguna awan di Malaysia, Asia dan seluruh dunia.

Ketahui lebih lanjut mengenai ciri-ciri VooV Meeting dan muat turun versi  desktop di https://voovmeeting.com/.

Foto – https://photos.prnasia.com/prnh/20200427/2786927-1?lang=0

Keywords:  Computer Software Computer/Electronics Entertainment Mobile Entertainment Telecommunications Wireless Communications New products/services

Source: PRNEWSWIRE


Menjamin Masa Depan Masyarakat Digital: Mencapai Pemindahan Selamat Data Sensitif pada Gentian Tunggal

SINGAPURA, 27 Mei 2021 /PRNewswire/ — Toshiba memaparkan penggunaan komersial teknologi Pengagihan Kunci Kuantum (QKD) pada rangkaian langsung di UK, bagi menunjukkan bahawa kini teknologi berkenaan sudahpun bersedia untuk digunakan secara komersial.

Untuk siaran multimedia penuh, klik di sini: https://www.prnasia.com/mnr/toshiba_202105.shtml

Toshiba’s Quantum Key Distribution System

Picture of the National Composites Centre (NCC)

Image of the QKD project

Toshiba, dengan kerjasama BT, berjaya melaksanakan penggunaan industri pertama UK bagi rangkaian selamat-kuantum, melakukan penghantaran antara National Composites Centre (NCC) di Bristol, kemudahan penyelidikan dan pembangunan komposit UK yang terkemuka di dunia dan Centre for Modelling & Simulation (CFMS), sebuah organisasi penyelidikan bukan untuk keuntungan yang mempelopori keupayaan kejuruteraan digital baharu.

Rangkaian tersebut menunjukkan sejauh mana QKD dapat digunakan untuk menjamin trafik data antara tapak perindustrian penting yang mana aspek keselamatan adalah sangat penting. Kriptografi kuantum, yang dilaksanakan melalui QKD, berfungsi dengan mengagihkan kunci penyulitan dengan selamat antara dua pihak yang berkomunikasi agar sebarang percubaan pemintasan menghasilkan ralat yang mustahil dapat disembunyikan.

Penyelesaian teknologi ini digunakan untuk menggantikan pendekatan ‘manual’ dengan mengangkut data sensitif secara fizikal pada peranti storan mudah alih antara tapak NCC dan CFMS di Emerson’s Green dan Filton di North Bristol, serta di University of Bristol, lantas dapat menjimatkan masa dan meningkatkan aspek keselamatan data kritikal. Daripada menghantar data secara fizikal, kini ia dipindahkan pada kelajuan tinggi melalui kabel gentian optik 7km, yang mana sepanjang kabel tersebut kunci penyulitan turut dihantar sebagai aliran foton ‘terkod’ tunggal.

Perusahaan moden menjadikan pelaburan dalam transformasi digital sebagai satu keutamaan untuk mengembangkan cara kemudahan dan aset mereka meningkatkan prestasi. Tatkala transformasi digital ini diteruskan pada kadar yang pesat dan rantaian bekalan untuk reka bentuk dan pengeluaran menjadi lebih pintar dan teragih dengan lebih meluas, jaminan pemindahan data antara tapak menjadi kritikal bagi melindungi reka bentuk dan data produk yang sensitif.

Andrew Shields, Ketua Quantum Technology Group Toshiba di UK berkata, “Jalinan kerjasama bersama NCC, CFMS dan BT membolehkan kami menunjukkan teknologi komunikasi kuantum selamat kami dalam aplikasi pembuatan pintar. Dengan melipatgandakan isyarat kuantum pada gentian pembawa data biasa, kami berupaya mengintegrasikan QKD dengan produk gentian BT standard, yang menunjukkan bahawa kini QKD bersedia untuk digunakan tanpa infrastruktur khusus yang mahal.”

Keywords:  Computer Networks Computer Software Computer/Electronics Telecommunications

Source: PRNEWSWIRE


Netflix Melarang Tontonan Menggunakan Proksi

Pembekal kandungan media streaming global, Netflix mengumumkan pengguna tidak lagi boleh menggunakan proksi untuk memintas tapisan kandungan media di negara masing-masing. Pengumuman tersebut dibuat tidak lama selepas Netflix melancarkan servis mereka ke 130 negara dalam usaha mereka menjadi servis media global. Menurut Netflix, mereka sedar akan permintaan penonton yang ingin menonton rancangan kegemaran tanpa sekatan geografi, namun Netflix juga harus akur dengan undang-undang yang menuntut pembekal hanya memberikan akses kepada kandungan yang mempunyai lesen tayangan di negara terbabit.

Di Malaysia dan kawasan asia, Netflix harus bersaing dengan servis iflix yang menawarkan harga yang lebih rendah iaitu RM 8 berbanding RM 33 yang merupakan pakej terendah dari Netflix. Namun, Netflix mempunyai kelebihan dari segi kandungan digital. Walau apa pun, pengguna kini mempunyai pilihan dan ianya satu senario yang baik buat pengguna kerana secara tidak langsung pembekal perkhidmatan akan bertungkus lumus untuk memberikan servis terbaik.


BeyondEpic Dengan Siri HONOR Magic3 Di Pelancaran Global Pada 12 Ogos Ini!!

Siri HONOR Magic3 yang dinanti-nantikan peminat dan mencetuskan ‘hype’ di seluruh dunia akhirnya akan didedahkan di pelancaran global pada 12 Ogos.

Siri HONOR Magic3 akan menjadi kumpulan pertama telefon pintar yang dikuasakan Qualcomm Snapdragon 888 Plus dengan rangkaian 5G. Ia mempunyai kelasnya tersendiri dan menawarkan pengalaman kamera dengan revolusi teknologi terkini. Siri HONOR Magic3 bersedia membawa anda merasai pengalamaan “Beyond Epic”. Jangan lupa saksikan pelancaran global pada 12 Ogos, jam 7.30 malam di laman Facebook HONOR Malaysia atau YouTube HONOR Malaysia! Tandakan tarikh anda di sini!

Untuk maklumat lanjut boleh mengikuti saluran media sosial HONOR Malaysia.


Bar Navigasi Di YouTube Kini Boleh Dilihat Pada Android

Sebelum ini, di bawah papan pemuka YouTube terdapat bar navigasi yang hanya terdapat pada peranti yang menggunakan platfom iOS. Pada kemas kini terbaru ini, pengguna di bawah sistem operasi Android juga boleh melihat ciri ini di peranti masing-masing secara berperingkat.

Ciri ini banyak memudahkan pengguna untuk mencari kandungan video yang berkaitan dan video yang menjadi trending semasa, kerana ia sentiasa dipamerkan kecuali anda sedang menonton video pada skrin penuh.

Selain itu, ciri Library akan menyimpan data seperti senarai video, sejarah tontonan, muat naik manakala account dan tetapan boleh diakses pada ikon profil anda di bahagian atas. Sebagai tambahan, YouTube kini akan berhenti apabila anda tab dan ia akan menyambung kembali video berkenaan sejurus anda masuk semula ke dalam aplikasi YouTube.


iOS 11.2.6 Sedia Dimuat Turun Membaiki Isu Bahasa dan Aplikasi Pihak Ketiga

Apple baru sahaja mengeluarkan satu kemas kini terbaru untuk peranti iOS mereka iaitu versi 11.2.6. Versi terbaru ini dikatakan telah menyelesaikan isu dimana beberapa perkataan dalam Bahasa Tamil (Telugu) yang tidak dapat dibaca dan menyebabkan aplikasi pada iPhone dan iPad tertutup secara tiba-tiba.

Ia merupakan satu kemas kini kecil yang ditunggu-tunggu oleh kebanyakan pengguna khusus bagi mereka yang menggunakan bahasa tersebut. Selain daripada itu, isu dimana aplikasi pihak ketiga tidak dapat disambungkan kepada aksesori (Bluetooth) juga telah dibaiki. Sebelum ini, kami sendiri telah mengalami isu ini apabila jam pintar kecerdasan sukar untuk disambungkan pada aplikasi.

Apa-apapun untuk mengelakkan dua isu ini berlanjutan, kami sarankan pengguna untuk memuat turun kemas kini terbaru ini.


Kerjasama Samsung & AMD – Membawa Teknologi Grafik Berprestasi Tinggi Pada Peranti Pintar

AMD dan Samsung Electronics Co., Ltd. hari ini mengumumkan perkongsian mereka dalam menawarkan teknologi grafik AMD Radeon berkuasa tinggi pada peranti pintar Samsung, di samping perlesenan teknologi grafik AMD Radeon juga akan diberikan pada peranti pintar keluaran Samsung.

Sedia maklum teknologi grafik AMD Radeon sedia digunakan pada komputer dan konsol permainan, jadi perkongsian kali ini dapat memperluaskan penggunaan grafik Radeon yang berprestasi tinggi ke dalam pasaran peranti mudah alih.

Peranti Samsung yang manakah akan menjadi pertama menyokong cip grafik AMD Radeon? Sama-sama kita nantikan berita seterusnya dari Samsung atau AMD.


Maxis Mengetengahkan ONEder Parent Khusus Bagi Membantu Ibu Bapa Tunggal

Bersempena hari ibu yang disambut semalam, Maxis hari ini memperkenalkan ONEder Parent yang mana ia merupakan sebuah kempen yang khusus kepada ibu bapa tunggal yang berpendapatan rendah mencapai kebebasan kewangan menerusi platfom e-dagang Maxis.

Maxis yang bekerjasama dengan Parents without Parents (PWP), satu organisasi bukan untung berfungsi mengumpul dana untuk program dalam mengendalikan Jumble Station dengan menjual barangan terpakai antaranya buku, mainan, pakaian, aksesori, dan lain-lain.

Sebelum ini Jumble Station hanya bergantung kepada kedai fizikal untuk aktiviti jualan. Dengan hampir 50 peratus pengguna di Malaysia, potensi untuk mendigitalkannya dilihat lebih cerah. Jumble Station kini mensasarkan jenis pembeli untuk barangan yang berbeza. Oleh itu, ini merupakan kali pertama ibu bapa tunggal memasarkan barangan buatan mereka di e-kedai.

Disamping itu, pasukan eCommerce Maxis akan menubuhkan sebuah kedai dalam talinan untuk PWP dalam mewujudkan kesedaran dan memacu lawatan daripada pembeli Malaysia. Maxis juga akan menaja hosting selama setahun, menyelenggara, dan beri sokongan kepada laman sesawang e-dagang PWP.

Untuk mengetahui lebih lanjut, anda boleh layari PWP di portal rasmi Maxis.


Telefon Xiaomi Dengan Pengecasan Pantas 27W Melepasi Pensijilan 3C; Adakah Berkemungkinan Mi 9?

Terdahulu, CEO Xiaomi sendiri pernah mengesahkan bahawa Xiaomi Mi 9 bakal dilengkapi dengan teknologi pengecasan pantas. Kini, sebuah telefon misteri Xiaomi dengan kod nama (M1902F1A / M1902F1T) telah melepasi pensijilan 3C di China.

Penyeneraian tersebut mendedahkan bahawa pengecas (MDY-08-ES) yang tersedia pada model tersebut membawakan sokongan pengisian pantas sehingga 27W – sekaligus mendedahkan ia boleh menjadi peranti perdana.

Nombor model M1902F1A / T terdapat sedikit persamaan dengan nombor model Xiaomi 8 (M1803E1A / T). Oleh itu, ramai membuat spekulasi kemungkinan besar telefon Xiaomi misteri tersebut boleh menjadi Mi 9.

Maklumat tertiris adalah ‘rumors’ semata dan masih belum dapat dipastikan kesahihannya. Mungkin kita akan menerima beberapa maklumat lanjut akan datang. Kekal bersama eRing untuk lebih info terkini!

[SUMBER]


Jom Main Game & Menang Duit Dengan Aplikasi Maybank MAE!

Maybank telah pun mengemaskini aplikasi Maybank2U mereka , sekaligus menyajikan satu ciri baru dikenali sebagai MAE. Ciri baru di mana menawarkan sokongan dompet digital bagi memudahkan transaksi termasuk pemindahan wang dan membuat pembayaran.

Tahukah anda bahawa, anda juga boleh mendapat wang dengan hanya bermain game melaluinya? Ehhh..Biar betik? Jom kami ajar caranya… Ikut step by step okay!

LANGKAH 1 : Muat turun aplikasi “Maybank MY” dan log masuk ke akaun Maybank anda.

LANGKAH 2 : Klik pada pilihan [MAE] pada paparan tersebut.

LANGKAH 3 : Masukkan maklumat yang diminta : Email , kawasan tempat tinggal & kod jemputan (pilihan sahaja). (Pssst! Ini kod admin kot kalau nak ajak main sekali HAHA!)

LANGKAH 4 : Kemudian tekan log out. (Aplikasi akan meminta anda tambah wang untuk pengaktifan, tetapi anda boleh sahaja memilih untuk ABAIKAN & terus log out)

LANGKAH 5 : Log masuk semua ke akaun anda. Kemudian anda akan dapati ada ikon [M] di kanan bawah dan klik padanya.

LANGKAH 6 : Anda akan dapati ada ikon permainan kecil di sudut kanan bawah. So, klik padanya.

LANGKAH 7 : Mulakan permainan! (klik pada wang syiling, elakkan klik bom dan klik pada berlian boleh tambah 5 saat)

LANGKAH 8 : Selepas tamat permaian, anda boleh dapat wang percuma! Yey! Seronoknya…Main game pun boleh dapat duit la! Have a nice day gais!

Muat turun aplikasi secara percuma menerusi :


Zoomlion Raikan Pemasangan Sulung Pengorek Pintar di Bandar Industri Pintar Zoomlion

CHANGSHA, China, 6 Januari 2021 /PRNewswire/ — Zoomlion Heavy Industry Science & Technology Co., Ltd. (Zoomlion) telah meraih kejayaan besar dalam pengilangan pintar mesin pengorek tan besar bilamana pengorek pertama dikeluarkan daripada barisan pemasangan pada 31 Disember 2020 di Taman Pengilangan Pengorek Pintar (“Taman”) yang pertama dibina di Bandar Industri Pintar Zoomlion (“Bandar”) di Changsha, Wilayah Hunan.

Zoomlion Celebrates Maiden Assembly of Intelligent Excavator in Zoomlion Smart Industrial City

Pencapaian cemerlang ini menandakan bermulanya fasa baharu pembangunan Bandar berkenaan, ketika projek tersebut terus menyiapkan kerja-kerja pembinaan amnya dan dalam masa yang sama mengilangkan produk jentera canggih dan pintar.

Mesin pengorek 20 tan dan 48 tan yang dikeluarkan daripada barisan pemasangan baharu tersebut dikilangkan di bengkel pintar dengan kawasan berkeluasan 36,000 meter persegi (387,500 kaki persegi). Tidak termasuk forklift konvensional, lebih daripada 100 robot angkutan pintar menghantar lebih 9,000 alat ganti serta merta di seluruh bengkel tersebut serta robot industri lain bagi meningkatkan pengutomatan dan pengeluaran pintar.

“Taman berkenaan direka mengikut piawaian antarabangsa tertinggi, melaksanakan sepenuhnya konsep kecerdasan, pendigitalan dan kemampanan ekologi dan mempunyai kilang-kilang pintar serta barisan pengeluaran tanpa manusia yang paling cerdas, fleksibel dan jitu,” ujar Zhang Chunxin, pengerusi dan Ketua Pegawai Eksekutif Zoomlion.

“Kecerdasan tak tampak” ditonjolkan dalam setiap rangkaian antara pengeluaran, operasi dan pengurusan Taman berkenaan, melalui pergabungan antara logistik pintar dan penjadualan pengeluaran, AI industri, kembaran digital, internet industri dan teknologi data raya dengan sistem pengurusan serta kawalan Taman berkenaan. Usaha tersebut akan merealisasikan pengilangan digital dan telus serta membolehkan kilang-kilang pintar mengurangkan kitaran penyelidikan dan pembangunan (R&D), kos operasi dan penggunaan tenaga sekali gus meningkatkan kecekapan pengeluaran dengan ketara.

Taman berkenaan akan memberi sokongan padu kepada sektor jentera pengorek Zoomlion dan setelah siap sepenuhnya taman industri berkenaan – bernilai CNY30 bilion ($US45.87 bilion) – akan mencapai kapasiti pengilangan tahunan sebanyak 50,000 daripada semua jenis pengorek pintar, dengan sebuah mesin pengorek dikeluarkan daripada barisan pemasangan setiap enam minit.

Latar Belakang Bandar Industri Pintar Zoomlion

Bandar Industri Pintar Zoomlion (Zoomlion Smart Industrial City) ialah projek kelompok kilang perintis bertaraf dunia yang dilancarkan secara rasmi pada bulan Januari 2019 oleh Zoomlion dengan jumlah pelaburan sebanyak 100 bilion yuan ($US15.29 bilion). Projek Bandar ini disusun atur dengan empat sektor jentera utama yang terdiri daripada konkrit, kren pembinaan, platform kerja udara dan pengorekan, empat pusat alat ganti, enam platform inovasi negara dan beberapa tapak ujian dan inkubasi untuk jentera pertanian pintar, AI serta program penyelidikan dan pembangunan (R&D) lain. Taman Pengilangan Pengorek Pintar baharu merupakan taman pertama yang dibina di Bandar Industri Pintar Zoomlion. Setelah siap sepenuhnya, Bandar ini akan menjadi tapak industri jentera pembinaan yang terbesar dan paling komprehensif di dunia, seterusnya menjadi peneraju sebagai kilang berkecekapan tinggi, taman ekologi dan bandar pintar.

Latar Belakang Zoomlion

Ditubuhkan pada tahun 1992, Zoomlion Heavy Industry Science & Technology Co., Ltd. (01157.HK) ialah sebuah perusahaan pengilangan peralatan berkualiti tinggi yang menyepadukan jentera kejuruteraan, jentera pertanian dan perkhidmatan kewangan. Kini, syarikat ini menjual lebih daripada 600 produk termaju daripada 56 barisan produk yang meliputi sepuluh kategori penting.

Keywords: Construction/Building Internet Technology Machinery Mining/Metals Telecommunications Transportation

Source: PRNEWSWIRE


OPPO F5 Special Edition Fattah Amin Mampu Buat Anda Tak Tidur Malam

Jika anda salah seorang peminat tegar Fattah Amin, kami pasti anda sanggup berbelanja lebih untuk mendapatkan koleksi barangan beliau. Jadi, untuk itu OPPO hari ini memperkenalkan OPPO F5 Special Edition Fattah Amin kepada anda di luar sana. Telefon pintar edisi istimewa ini didatangkan dengan kemasan warna hitam berserta tandatangan ukiran laser Fattah Amin di belakang.

Tidak cukup dengan itu, peminat yang membeli juga akan menerima empat keping poskad, standee, sarung pelindung jernih yang kesemuanya menampilkan selebriti kesayangan anda termasuk nada dering, wallpaper, serta gambar swafoto Fattah Amin sendiri secara percuma.

Dipadatkan dengan ciri-ciri dalaman serba canggih, peranti ini hadir dengan kamera depan 20 Megapiksel f/2.0 yang dibantu dengan teknologi pengecaman AI Beauty. Ciri pintar ini akan mengenal pasti jantina dan umur penggunanya di dalam persekitaran tidak kira tempat. Ciri ini juga membolehkan wajah sentiasa cantik dan segak dalam setiap rakaman.

Akan tetapi, buat masa ini pihak OPPO Malaysia masih belum mengumumkan harga runcit OPPO F5 Edisi Fattah Amin. Jika ingin tahu maklumat selanjutnya, jangan lupa layari Facebook OPPO Malaysia selepas anda baca artikel ini.

Reviu Eksklusif: OPPO F5, Apa Yang Menarik?


Peranti OPPO Dengan Spesifikasi Tinggi Bakal Dilancarkan Di Malaysia

OPPO mengumumkan pihaknya bakal mengadakan majlis pelancaran peranti terbaharu pada 24 Mei ini di Malaysia. Peranti yang dimaksudkan ialah OPPO R15 Pro dan ia akan dilengkapi perkakasan dalaman yang lebih baik berbanding OPPO F7 yang kini di pasaran.

Bukan sahaja aspek dalaman yang dinaik taraf malah aspek luaran khususnya tubuh badan kini lebih premium dengan kualiti bahan binaan berasaskan gelas 3D. OPPO R15 Pro hadir dengan memori sehingga 6GB RAM dan 128GB storan termasuk unit pengecasan pantas VOOC Flash Charge.

Difahamkan, OPPO mensasarkan penjualan peranti ini kepada golongan milenium yang mementingkan gaya kerana kemasan warna gradien ini mempunyai dua tona warna yang berbeza.

Buat masa ini, OPPO hanya berkongsi maklumat yang mana OPPO R15 Pro didatangkan dengan dua pilihan warna iaitu Cosmic Purple dan Ruby Red. Apa-apapun kita tunggu sehingga pelancaran rasmi kelak.


Aplikasi mySamsung Akan Ditamatkan Bermula 1 Mac 2018 – Digantikan Dengan Samsung Members

Samsung Malaysia Electronics telah mengumumkan yang mana aplikasi mySamsung akan ditamatkan perkhidmatannya bermula 1 Mac 2018 ini. Sebagai ganti, pengguna Samsung diminta untuk beralih ke aplikasi baru yang dinamakan sebagai Samsung Members.

mySamsung adalah aplikasi yang menawarkan pelbagai ganjaran menarik kepada pengguna, di samping turut membolehkan anda mendapatkan informasi, servis dan pelbagai lagi. Sebelum ini, aplikasi mySamsung hanya terhad untuk pengguna di Asia Tenggara dan beberapa buah negara sahaja.

Dalam usaha menawarkan satu aplikasi sama untuk semua pengguna seluruh dunia, Samsung menghimpunkan semuanya dibawah aplikasi Samsung Members. Melalui Samsung Members, pengguna boleh menyemak pelbagai bentuk ganjaran terkini, mendaftar produk Samsung serta memastikan peranti Samsung kekal beroperasi dengan prestasi yang baik.

Bagi anda yang menggunakan aplikasi mySamsung, anda boleh beralih ke aplikasi Samsung Members sekarang dan menikmati pelbagai ganjaran menarik.


Google Store Dibuka Di Singapura – Pixel 2XL, Google Home, Chromecast Dan Tiga Lagi Mula Dijual

Seperti biasa Singapura sering mendapat tempat di hati para pengeluar daripada negara Amerika Syarikat. Jika sekarang para pengedar Apple di Malaysia perlu merujuk kepada Apple Singapura kini Google pula membuka pasaran rasmi mereka di negara jiran tersebut.

Google Store telah dilancarkan di Singapura menawarkan beberapa barisan produk antaranya Google Pixel 2XL, Google Home, Google Chromecast, Google Home Mini, Google WiFi, dan Google Pixel Buds. Kedai rasmi ini dibuka secara atas talian dan bukan kedai fizikal, jadi setiap barangan dijual dengan nilai SGD. Namun begitu, ramai mengatakan produk yang dijual sedikit mahal berbanding harga jualan di AS.

Sumber


Theo Zhu Dilantik Sebagai Duta HONOR 10 Lite

HONOR telah mengumumkan tarikh 8 Januari 2019 sebagai hari pelancaran rasmi telefon terbaharu keluaran mereka iaitu HONOR 10 Lite untuk pasaran tempatan. Model ini dilihat memiliki rekaan menarik yang tersendiri di samping dilengkapi spesifikasi berkelas premium.

Bersempena meraikan pelancaran jenama ini, HONOR turut tidak ketinggalan melantik penyanyi pop terkenal China iaitu Theo Zhu sebagai duta baru HONOR 10 Lite dalam memperkenal dan mempromosikan produk tersebut.

HONOR 10  membawakan rekaan skrin bertakuk kecil pada saiz 6.21 inci dengan resolusi FHD. Melengkapinya adalah cip pemproses HiSilicon Kirin 710, memori sebesar 3GB RAM bersama storan sehingga 64GB ROM, dwi kamera utama : 13MP+2MP, 24MP kamera hadapan dan bateri berkapasiti 3,400 mAh (melalui port micro USB).

Bagi yang bertanya soal harga, tawaran harga untuk pasaran tempatan masih kekal menjadi tanda tanya. Jadi, sama-sama kita tunggu pelancaram rasmi dan stay tuned bersama eRing!


Waze Menyokong Program Stadium, Marathon Dan Acara

Waze kini telah melancarkan fungsi sokongan terbaru dalam aplikasi pengurusan trafik dan juga navigasi mereka. Di California, satu acara marathon menjadi antara acara pertama di mana Waze memperkenalkan fungsi ini. Penduduk sekitar, pengunjung dan juga sesiapa sahaja yang memandu di kawasan yang menjadi hos acara akan dapat melihat trafik, notifikasi penutupan jalan dan lain-lain lagi peringatan berkenaan acara tersebut.

Waze bekerjasama dengan penganjur bagi memastikan pengguna mendapat maklumat dengan pantas dan tepat berkenaan laluan perjalanan mereka. Ini bagi mengelakkan pengguna menggunakan jalan yang telah ditutup sempena upacara, sekaligus meningkatkan lagi keselamatan pengunjung. Fungsi ini juga akan mula diperluaskan untuk acara mingguan seperti perlawanan bola sepak di stadium, dan acara-acara besar yang lain.


Kempen Promosi Samsung Galaxy Tab Sehingga RM530 Sempena Hari Merdeka Ke-61

Seluruh rakyat Malaysia akan menyambut hari kebesaran Hari Merdeka yang ke-61 pada tanggal 31 Ogos ini, sempena dengan perayaan ini Samsung Malaysia telah menganjurkan satu kempen promosi Merdeka Galaxy Tab untuk peminat Tab.

Penjimatan hebat sehingga RM530 ditawarkan kepada pelanggan Galaxy Tab yang berminat untuk memiliki salah satu daripadanya. Kempen ini bermula hari ini hingga 31 Ogos 2018, anda boleh melawati mana-mana kedai sah Samsung atau laman e-dagang untuk menikmati tawaran hebat ini!

Harga promosi bagi setiap Galaxy Tab boleh rujuk jaduah di bawah:

Maklumat lanjut layari laman rasmi kempen promosi Merdeka Galaxy Tab


Samsung Galaxy Note 8 Boleh Di Pra Tempah Pada Harga RM3,999

Minggu lepas kita sudah diperkenalkan dengan peranti induk terbaru Samsung Galaxy Note 8. Peranti ini dijangka akan memasuki Malaysia selewat-lewatnya akhir bulan depan. Sebelum ia memasuki pasaran tempatan, Samsung dengan ini mengadakan satu kempen pra tempah yang menawarkan hadiah menarik bernilai sehingga RM888.

Promosi pra tempahan ini akan bermula pada 5 September dan berakhir pada 10 September depan. Setiap pembeli yang menyertai sesi pra tempah akan diberikan rebat tunai sebanyak RM321, bateri powerbank (RM269), dan sarung pelindung lut sinar.

Selain itu, mereka juga akan diberikan jaminan tambahan Samsung Protection Plus (RM298) selama satu (1) tahun jika berlaku sebarang kerosakan mekanikal atau elektrikal. Malah, manfaat ini juga ditambah lagi dengan tawaran perlindungan skrin selama 12 bulan.

Samsung Galaxy Note 8 yang dilengkapi paparan Infinity Display kini disyorkan pada harga RM3,999 termasuk GST.

Walaupun harga yang diumumkan ini agak mahal. Kami percaya peminat setia Note tidak kisah untuk membelanjakan wang mereka untuk peranti ini.


Tonton Live Pelancaran OPPO R17 Pro – Berpeluang Menang Olike Neo Sportband!

Sehari sebelum pelancaran rasmi OPPO R17 Pro di pasaran tempatan (22 November 2018), OPPO ada berita baik buat O-Fans! OPPO Malaysia ingin menghadiahkan Olike Neo Sportband (bernilai RM389) kepada tiga orang bertuah yang menonton secara live dan berkongsi di laman sosial Facebook.

Bukan untuk O-Fans sahaja, kepada pembeli yang membuat pra-tempah R17 Pro pada 23 November 2018 di pengedar sah OPPO serta kedai atas talian seperti Lazada, 11Street, Shopee, Celcom Blue Cube, Senheng dan juga SenQ akan turut menerima Olike Neo Sportband ini.

OPPO R17 Pro memfokuskan kepada penggambaran pada waktu malam dengan sokongan Night mode. Teknologi yang terdapat pada telefon pintar ini mampu memberikan sentuhan gambar yang lebih terang dan cerah. Selain itu, OPPO bakal mengadakan pertandingan ‘Night Photograph’ pada bulan Disember nanti. Nak tahu lebih lanjut, kekal bersama kami!

Berikut adalah hasil gambar malam yang diambil menggunakan OPPO R17 Pro dari pelbagai negara!


Peranti vivo V5s Kini Boleh Didapati Di Semua Stor Digi Seluruh Malaysia

Syarikat telekomunikasi Digi hari ini mengumumkan mereka kini berkolaberasi bersama vivo dengan membawakan peranti vivo V5s di kesemua cawangan stor Digi seluruh Malaysia bermula Julai 2017.

Dalam kerjasama ini juga, seorang selebriti tempatan Joyce Chu akan mengadakan persembahan secara langsung di stor Digi, Lot10 Bukit Bintang pada 19 Ogos 2017 (esok).

Vivo V5s sebuah telefon pintar yang dilengkapi kamera depan 20 Megapiksel IMX376 mampu merakam gambar swafoto yang sangat jelas. Ciri Selfie Softlight juga mampu mengambil gambar yang terang walaupun dalam keadaan yang gelap. Disamping itu, kamera belakang 16 Megapiksel juga telah dinaik taraf bagi memastikan setiap kenangan dapat dirakam tanpa sebarang masalah.

Vivo V5s boleh didapati melalui pelan pascabayar Digi 78, 108, dan 138. Pelanggan juga boleh mendapatkan vivo Y53 dan Y66 pada kadar komitmen bulanan yang lebih baik.


Digi Lancarkan Pelan Prabayar Baharu Yang Direka Khas Untuk Para Pemain Mudah Alih!!

Digi Telecommunications Sdn Bhd (Digi) mengumumkan pelancaran Pelan RDY (disebut ‘Ready’) Gaming pada hari ini, iaitu pelan prabayar terbaharunya yang direka khas buat para pemain permainan mudah alih. Pelan prabayar yang unik ini akan menjadi pelengkap bagi para pemain dengan pelbagai ciri seperti ‘Always-on Gaming Internet’, ‘Optimised Gaming Latency’ dan ‘Game Credit Cashback’ untuk pengalaman permainan mudah alih yang lebih hebat.

Mulai hari ini, RDY Gaming Plan disediakan pada harga pelancaran istimewa yang bernilai RM68/bulan, memberi pelanggan diskaun sebanyak RM20 (harga biasa: RM88) dengan ‘Always-on Gaming Internet’ dan ‘Optimised Gaming Latency’ bagi enam (6)  permainan mudah alih, serta Internet berkelajuan tinggi 50GB bagi segala kegunaan dan panggilan tanpa had ke semua rangkaian, dengan pembaharuan automatik setiap 30 hari. Pelanggan baharu boleh mendaftar atau bertukar ke RDY Gaming Plan melalui Digi Online Store. Pelanggan prabayar Digi yang sedia ada boleh juga menukar pelan mereka melalui UMB *128#.

Untuk meraikan pelancaran ini, 500 pelanggan pertama yang mendaftar untuk RDY Gaming Plan di antara 10 hingga 31 Disember 2021, akan menerima Internet ekstra 10% selama 12 bulan.

‘Always-on Gaming Internet’

Selain peruntukan Internet Berkelajuan Tinggi 50GB bagi semua kegunaan, Digi RDY Gaming Plan juga didatangkan dengan Internet permainan tanpa had bagi 6 permainan mudah alih yang popular: Mobile Legends: Bang Bang, PUBG Mobile, Call of Duty Mobile, Free Fire, Arena of Valor dan League of Legends: Wild Rift. Dengan ini, para pemain tidak perlu lagi risau akan kehabisan kuota Internet ketika bermain permainan mudah alih ini.

‘Optimised Gaming Latency’

Para pemain juga boleh menikmati pengalaman yang lebih lancar lagi konsisten bagi 6 permainan mudah alih dengan latensi permainan yang telah dioptimumkan. Menerusi perkhidmatan Internet keutamaan yang tinggi, para pemain dapat menikmati ping dan latensi yang lebih rendah, serta pengalaman permainan dalam masa nyata yang sangat memuaskan.

‘Game Credit Cashback’

Dengan RDY Gaming Plan oleh Digi, para pemain juga akan menerima pulangan kredit permainan sebanyak 5% apabila mereka membeli kredit permainan mudah alih dengan kredit prabayar Digi mereka di Google Play, App Store, CODA Shop, Garena App atau Huawei AppGallery. Mereka boleh menggunakan pulangan kredit tersebut bagi sebarang pembelian di Internet.

Untuk maklumat lanjut mengenai RDY Gaming Plan oleh Digi, sila layari https://digi.my/rdy


Dua Smartphone Sony Rasmi – Sony Xperia 1 II & Xperia Pro Sokong Spesifikasi Tinggi Dengan Kemasan Premium

Sony kini muncul dengan dua lagi peranti pintar dengan spesifikasi menarik dan rekaan yang premium iaitu Sony Xperia 1 II dan Sony Xperia Pro. Kedua – duanya kelihatan sangat menarik.

Sony Xperia 1 II membawakan paparan bersaiz 6.5″ dengan sokongan panel OLED 4K HDR. Enjin dalaman peranti menggunakan cip pemproses Snapdragon 865 dengan sokongan memori sebesar 8GB RAM + 256GB ROM.

Untuk kamera, ia menggunakan empat kamera utama dengan gabungan lensa 12MP + 12MP + 12MP +3D TOF. Melengkapinya adalah kamera selfie sebesar 8MP. Kmera ini menggunakan lensa Zeiss. Untuk sokongan bateri, ia menggunakan bateri berkapasiti 4,000mAh dan mempunyai tahap kalis air IP68.

Sokongan pengimbas cap jari pula diletakkan pada bahagian sisis dan terbina pada butang kuasa. Sony Xperia 1 II didatangkan dengan tiga warna menarik iaitu Hitam, Putih dan Ungu. Lebih menarik, Sony dilihat mengembalikan sokongan bicu audio 3.5mm pada model kali ini. Harga dan ketersediaan belum dikongsi.

Seterusnya adalah Sony Xperia Pro – ia merupakan sebuah Xperia 1 II yang direka khas buat pengguna professional. Untuk spesifikasi, ia berkongsi penawaran yang sama dengan Sony Xperia 1 II, tetapi uniknya ia menyokong port mikro HDMI yang terbina pada bahagian bawah peranti. Buat masa ini, ia masih dalam pembangunan.


Technopath Clinical Diagnostics Lancar Inisiatif Ujian Antibodi COVID-19 Bukan-Untuk-Untung Pertama Sokong Syarikat-syarikat di Ireland

BALLINA (County Tipperary), Ireland, 3 Jun 2020 /PRNewswire/ — Hari ini, Technopath Clinical Diagnostics mengumumkan bahawa ia melancarkan ujian antibodi COVID-19 di Ireland bagi membantu perniagaan merancang kemasukan semula ke tempat kerja dengan lebih selamat. Inisiatif ini akan menyediakan perkhidmatan penting kepada semua industri dan akan ditawarkan atas dasar bukan berasaskan keuntungan. Sebagai peneraju global dalam pembangunan bahan-bahan kawalan kualiti untuk Industri Diagnostik, Technopath telah terlibat secara langsung sejak bermulanya pandemik COVID-19 bagi menyokong banyak syarikat diagnostik global yang lebih besar tatkala mereka membangunkan ujian antibodi.

Bermula dengan pelancaran penyelesaian kawalan kualiti COVID-19 pihak ketiga yang pertama di dunia baru-baru ini bagi membolehkan makmal klinikal mengeluarkan keputusan ujian pesakit dengan yakin, kini Technopath menawarkan kepakaran, peralatan dan kemudahannya bagi menyediakan ujian antibodi untuk perniagaan di Ireland menggunakan kedua-dua platform ujian Abbott Diagnostics dan Roche Diagnostics. Syarikat ini percaya bahawa ujian antibodi COVID-19 dapat menjadi sebahagian daripada penyelesaian untuk membuka semula ekonomi negara.

“Syarikat-syarikat di Ireland serta seluruh dunia mencari jalan untuk membuka semula perniagaan mereka dengan mengambil setiap langkah untuk mengurangkan risiko pendedahan terhadap coronavirus di samping membuatkan pekerja berasa selamat untuk kembali bekerja,” kata Malcolm Bell, Ketua Pegawai Eksekutif dan pengasas Technopath. “Memandangkan Jabatan Kesihatan kini menunjukkan bahawa negara kita mungkin menghadapi kecemasan akut yang berpanjangan untuk masa depan yang boleh diramal, terdapat keperluan yang segera untuk melengkapkan syarikat-syarikat dengan peluang untuk menawarkan ujian antibodi kepada pekerja mereka. Ditekankan oleh pengalaman mendalam kami bagi menyokong syarikat-syarikat diagnostik, ujian ini dianggap memberi kepentingan yang lebih besar bagi membantu syarikat-syarikat untuk kembali bekerja.”

Bagi fasa awal inisiatif ujian antibodi COVID-19, Technopath bekerjasama dengan Corporate Health Ireland, memudahkan pengumpulan sampel darah dengan segera dan secara profesional bagi menjamin pelaporan keputusan yang selamat dan sulit pelanggan oleh salah satu penyedia perkhidmatan kesihatan cara kerja yang terkemuka di negara ini.

Fasa Kedua akan meninjau jalinan kerjasama dengan penyedia perkhidmatan kesihatan cara kerja yang lain di Ireland bagi menyediakan ujian antibodi di tempat kerja bagi membantu mengawal penularan jangkitan COVID-19 pada masa akan datang. Tambahan pula, ujian ini akan memberi peluang kepada individu yang mempunyai antibodi dalam darah mereka untuk menderma plasma mereka bagi kegunaan terapeutik dan berpotensi untuk membantu individu dengan kes COVID-19 yang paling teruk sembuh dengan lebih cepat.

Untuk maklumat lanjut mengenai Technopath sila kunjungi:

Untuk Media: Sunny Uberoi, Komunikasi Korporat, + 1 917 747 2018, sunny@166media.com

Untuk Corporate Health Ireland: Dr. Martin Hogan MB FRCPI FFOM, Pengarah, Corporate Health Ireland Ltd., +353 (0)21 435 0360, martin.hogan@CHI.ie

Untuk Pemasaran & Komunikasi: Len Lloyd, Pengarah Pemasaran, Technopath Clinical Diagnostics, + 353 61 525700, len.lloyd@technopathcd.com

Keywords: Computer/Electronics Health Care/Hospital Medical Equipment Medical/Pharmaceuticals Pharmaceuticals Workforce Management/Human Resources Corporate Social Responsibility New products/services Not for profit Public Safety

Source: PRNEWSWIRE


PayPal Menarik Balik Fungsi Purchase Protection Untuk Crowdfunding

Ini adalah berita penting sekiranya anda menggunakan PayPal untuk menyokong projek crowdfunding seperti Kickstarter. PayPal telah mengumumkan bahawa pelaburan anda tidak lagi akan dilindungi oleh fungsi Purchase Protection yang sebelum ini membolehkan anda mengambil tindakan terhadap pemilik kempen atau projek.

Melabur pada projek crowdfunding adalah satu langkah berisiko, ini kerana anda harus benar-benar yakin bahawa pemilik kempen atau projek menggunakan wang yang dilaburkan pada saluran yang betul. Terdapat banyak kes salah guna wang dana yang menyebabkan projek terbengkalai.

Menurut Kickstarter, 9% daripada projek yang mencapai dana sasaran telah gagal dalam misi mereka pada tahun lalu dan hanya 65% pelabur dari projek yang gagal itu mendapat pakej yang dijanjikan.


MWC 2020: Biar Betul! Sony Xperia Tahun 2020 Bakal Hadir Dengan Rekaan Lubang Kamera Pada Skrin?!

2 minggu yang lalu ada berita tersebar yang mengatakan Sony Xperia 3 bakal diperkenalkan dengan rekaan 6 kamera di panel belakang, terbaru tampil pula ura-ura mendakwa Sony Xperia tahun 2020 akan hadir dengan rekaan lubang kamera pada skrin.

Ramai yang kenali jenama Sony tidak berasa bosan dengan reka bentuk yang agak ketinggalan serta bezel tebal di bahagian bawah skrin, dengan adanya pendedahan yang dikongsikan oleh letgodigital ini jelas memperlihatkan Sony berniat membuat perubahan besar pada peranti akan datang.

Dijangka Sony akan mengumumkan pada acara tahunan MWC 2020 nanti, ikuti laporan lanjut dari kami.

Ohsem! Sony Xperia Kembali Dengan 6 Kamera Utama + Snapdragon 865?!


Terbaik! Lebih 532 Juta Peminat e-Sukan Saksikan Kejohanan PMCO 2019 Secara Langsung

Baru-baru ini, lebih kurang 532 juta orang peminat e-sukan di seluruh dunia menyaksikan kejohanan PUBG Mobile Club Open 2019 Fall Split Global Finals yang berlangsung di Pusat Dagangan Dunia Putra (PWTC). Kejohanan ini kita dapat saksikan pasukan Bigetron RA Indonesia berjaya mempamerkan persembahan luar biasa dan merangkul gelaran juara – sekaligus membawa pulang hadiah utama bernilai USD$180,000.

Terbahagi kepada Split Spring & Split Fall, PMCO 2019 merupakan salah satu kejohanan e-sukan terbesar di dunia yang menawarkan jumlah hadiah terkumpul sehingga USD $2.5 juta. Selain itu, PMCO 2019 juga menyediakan laluan untuk para kaki gamers yang bercita-cita untuk membuka jalan untuk menjadi profesional dalam sukan PUBG MOBILE untuk menonjolkan kemahiran mereka.

Dalam usaha mencapai tahap yang sesuai dan peluang bersaing untuk semua pemain, PUBG MOBILE mendedahkan bahawa struktur ekosistem esports global akan lengkap sebagai peringkat amatur-semipro-pro dan peringkat serantau negara-serantau pada tahun 2020. Selain Kejohanan Campus, ia juga mengumumkan bahawa Liga Dunia untuk pemain profesional akan bermula pada bulan Mei dan Oktober pada tahun 2020.

Kejohanan ini akan bermula dengan Liga-Liga Pro di negara terpilih termasuk Indonesia, Malaysia, Thailand, Vietnam, Asia Selatan dan Amerika. Kemuncak Liga Pro dalam Liga Dunia – di mana pasukan yang menduduki tangga teratas akan mewakili kawasan masing-masing untuk bersaing dalam Kejohanan dunia untuk rebut hadiah utama menarik.

Kejohanan PMCO 2020 menawarkan hadiah bernilai sehingga USD $5juta – yang mana lebih berlipat ganda berbanding PMCO 2019. Ia juga mengumumkan pendaftaran PMCO 2020 Spring Split akan bermula pada Januari 2020.


OnePlus 3 Tampil Dalam Dua Varian Dengan Sokongan RAM 4GB Dan 6GB?!

Tidak dinafikan lagi berita mengenai ketirisan awal berkaitan spesifikasi serta penampilan fizikal sesebuah peranti bukan lagi sesuatu perkara yang mengejutkan. Nampaknya OnePlus 3 juga tidak terlepas daripada perkara ini apabila beberapa gambar ketirisan peranti tersebut telah banyak disebarkan sejak kebelakangan ini.

Tetapi berdasarkan kepada sumber yang terkini, OnePlus 3 dikatakan akan menampilkan sokongan paparan skrin berukuran 5.0 inci atau 5.5 inci dengan resolusi 1080 x 1920 piksel. Ia juga bakal mempertaruhkan pemproses Qualcomm yang paling terkini iaitu Snapdragon 820 dengan sokongan GPU Adreno 530.

Apa yang lebih menariknya, sumber itu juga mendedahkan bahawa OnePlus 3 bakal diperkenalkan dalam dua varian dengan sokongan RAM sebesar 4GB dan 6GB. Malah kedua-dua varian itu juga akan turut menyokong memori dalaman berbeza iaitu 16GB serta 64GB.

Dengan penampilan kerangka yang kelihatan mirip seperti rekaan HTC, OnePlus 3 dengan bateri berkapasiti 3500mAh itu menawarkan kamera utama 16 Megapiksel dan kamera depan 8 Megapiksel. Berdasarkan kepada gambar yang diperolehi itu juga jelas dapat dilihat ia akan turut dilengkapi dengan butang Home dengan sokongan teknologi pengimbas cap jari.


Sertai HUAWEI Steps Challenge – Berpeluang Bawa Pulang HUAWEI P30 Pro & Baucar Eksklusif Bernilai Hingga RM550!

Hai gais! Jom ramai-ramai sertai HUAWEI Steps Challenge bagi merebut pelbagai hadiah menarik – termasuk HUAWEI P30 Pro dan baucar eksklusif bernilai hingga RM550! Seronoknya! Seronoknya! Tapi bagaimana?

Korang hanya perlu mengaktifkan aplikasi HUAWEI Health pada peranti mudah alih HUAWEI dan rekod kiraan langkah harian! Challenge bermula HARI INI hingga 31 Ogos! Kemudian, kongsikan setiap rekod jejak langkah harian korang di laman Facebook dan kongsikan pengalaman menggunakan aplikasi tersebut.

Korang juga mempunyai peluang besar untuk menang hadiah menarik berupa HUAWEI P30 Pro, HUAWEI Watch GT, HUAWEI Band 3 and HUAWEI Body Fat Scales menerusi “Comment Post Challenge”. Makin banyak korang kongsi, makin besar peluang nak memang oiii!

Seramai 1,000 pengguna pertama yang mencapai 100,000 langkah pada Ogos ini dan berkongsi rekod kiraan langkah mereka di laman Facebook HUAWEI Mobile Services akan memenangi baucar dalam talian HUAWEI Watch GT bernilai RM150.

Seterusnya, baucar HUAWEI Health Pouch bernilai RM400 akan diberikan apabila pengguna mencapai dan berkongsi rekod 200,000 langkah sepanjang tempoh challenge. Untuk makluman, baucar hanya dah digunapakai di HUAWEI Official Online Store sahaja. Nak sertai? KLIK PADA PAUTAN INI!


Reviu Eksklusif: SanDisk iXpand Base, Mengecas iPhone Sambil Menyalin Gambar

Kekurangan ruang storan pada peranti iPhone sering menghantui pengguna. Menyimpan atau backup data melalui iCloud hanya terhad kepada 5GB untuk setiap pengguna iPhone. Bagi mendapatkan storan yang lebih besar, pengguna iPhone dikehendaki menyewa storan awan dengan cas yang tidak munasabah. Namun, ada segelintir pengguna sahaja yang menyewa storan di dalam iCloud secara bulanan tetapi jumlahnya agak kecil.

Memindahkan fail daripada iPhone ke iCloud memerlukan sambungan internet. Jika saiz fail yang dipindahkan besar sudah tentu data internet yang diperlukan agak banyak. Jadi, cara yang terbaik dengan mengeluarkan wang hanya sekali, anda disarankan untuk menggunakan storan fizikal seperti SanDisk iXpand Base.

Ia sebuah alat penyimpan gambar, video dan kontak, direka khusus untuk pengguna iPhone yang inginkan ruang simpanan tambahan. Pengguna tidak perlu  sambungan internet bahkan ianya boleh dilakukan dengan hanya menyambungkan iPhone menggunakan kabel. Dalam masa sama, ia juga boleh mengecas peranti dengan lebih cepat.

Binaan logam di bahagian bawah dan getah silikon di bahagian atas menjanjikan kemasan luaran yang premium, sekaligus memberikan cengkaman apabila diletakkan di atas meja.

Getah di bahagian atas sebenarnya direka untuk memudahkan pengguna menyelitkan wayar daripada berselirat. Selain itu, ia juga dapat memegang peranti daripada terjatuh.

Sebaik iPhone disambungkan kepada iXpand Base, dok ini akan berfungsi secara automatik dengan memindahkan semua fail seperti gambar, video, dan kontak. Untuk proses pemindahan fail, ianya hanya berjaya sekiranya pengguna menyambungkan iXpand Base dengan sumber kuasa pada soket di dinding.

Jika anda bercadang untuk menukar iPhone lama kepada iPhone yang baharu tetapi risau akan gambar kenangan yang tidak dapat dialihkan, SanDisk iXpand Base boleh memberikan ketenangan minda. Ini kerana sebaik iPhone baharu disambungkan kepada iXpand Base, kesemua gambar, video dan kontak yang telah disimpan akan dipindahkan serta merta.

Pengguna kini boleh menjimatkan masa mengecas kerana dok ini didatangkan dengan ciri teknologi pengecasan pantas.

Ia tidaklah sepantas menggunakan adapter khusus tetapi dengan adanya ciri ini, ia jauh lebih baik daripada menggunakan adapter standard.

iXpand Base direka khusus untuk pengguna peranti jenama Apple. Oleh itu, antara model peranti yang menyokongnya ialah iPhone 5 dan ke atas, iPad 4, iPad Air 2 dan iPad Mini. Tidak lupa, peranti ini juga perlu dioperasikan oleh iOS 10 dan ke atas.

iXpand Base merupakan dok mesra pengguna, ia didatangkan dengan kad memori SD yang boleh ditukar. Jika pengguna merasakan storan sedia ada masih tidak mencukupi, jangan risau kerana pengguna boleh menaiktaraf dengan menukar kad memori yang lebih besar. Maka, dengan cara ini pengguna dapat jimatkan wang daripada perlu membeli unit iXpand Base yang baru.

Untuk melengkapkan proses pemindahan gambar, video dan kontak, pengguna perlu memuat turun aplikasi khas yang dipanggil iXpand Base. Ia sebuah aplikasi yang mudah digunakan dengan antaramuka tidak kompleks.

Antara yang boleh dilihat di dalam aplikasi ini ialah:

Bagi pengguna yang ingin mendapatkan iXpand Base, dok ini hadir dengan tiga varian. Bermula dengan varian asas 64GB pada harga RM369, 128GB berharga RM529, dan varian yang teratas 256GB bertanda harga RM899 seunit.

Anda boleh beli di Apple Premium Reseller stores, laman e-dagang 11street, Lazada dan Shopee.

Sepanjang kami menguji Sandisk iXpand Base, alat ini berfungsi dengan baik sekali. Ia mudah dibawa tetapi adapter yang bersaiz besar agak menjengkelkan untuk dibawa bersama, jika anda seorang wanita ia tidak menjadi masalah. Apabila dok ini diuji tanpa sambungan sumber kuasa, ia tidak berfungsi sama sekali. Kami mengharapkan ia dapat digunakan hanya di antara peranti iPhone dan dok sahaja.

Disebabkan harga jualan yang boleh dikatakan agak tinggi, kami mengharapkan Sandisk iXpand Base dilengkapi pengecasan pantas tanpa wayar. Walau bagaimanapun, secara keseluruhan prestasi dan kecekapan yang dibawakan iXpand Base boleh dikagumi.


SPEEDHOME: Sewa Rumah Tanpa Deposit, Lebih Mudah!

Sewa rumah sentiasa menjadi isu bagi golongan M40 dan B40, demi meringankan beban kewangan kemunculan aplikasi SPEEDHOME amat membantu dalam perkara ini.

SPEEDHOME adalah aplikasi mudah alih sewa rumah yang sangat mesra digunakan, kini ia menawarkan pakej “Zero Deposit” untuk membantu penyewa menyewa dengan lebih mudah tanpa merisaukan caj tambahan yang dikenakan.

Penyewa yang menyewa di SPEEDHOME hanya perlu membayar sewa bulan pertama dan yuran perjanjian sewa sahaja sebelum berpindah masuk ke dalam rumah sewa.

Perlu diketahui, SPEEDHOME merupakan syarikat hartanah digital pertama di Malaysia yang menggantikan deposit rumah dengan perlindungan insurans. Bermakna, pemilik kediaman boleh memilih untuk membeli insurans perlindungan bagi rumah sewa mereka berbanding cara tradisional.

Secara langsung syarikat insurans akan membayar pampasan kepada pemilik kediaman jika penyewa gagal membayar sewa, atau jika terdapat kerosakan harta benda yang disebabkan oleh penyewa.


iROO, jenama fesyen terkemuka Asia, melangkah jauh mendahului pesaing dalam perebutan jualan digital dengan mencipta aplikasi runcit yang menakjubkan dengan menggunakan teknologi Kaddra

SINGAPURA, 6 Nov. 2020 /PRNewswire/ — Kaddra Pte Ltd (“Kaddra”) hari ini mengumumkan bahawa jenama fesyen Taiwan, iROO telah melancarkan aplikasi runcit yang canggih menggunakan teknologi Kaddra, di Singapura dan Malaysia secara serentak.

iROO sedang berkembang pesat dengan lebih daripada 80 kedai di Asia, yang mengkhusus dalam menyediakan item fesyen mewah yang berpatutan, dan mereka tidak berhasrat untuk berhenti setakat itu. Dengan Aplikasi iROO mereka yang baru dilancarkan, Jenama Fesyen Taiwan tersebut telah menetapkan standard untuk e-Dagang mudah alih digital yang berkualiti tinggi dan ingin mengambil langkah penting yang mendahului pesaingnya dengan memasukkan “live chat” di pusat ekosistem mereka. Dengan menggunakan teknologi mudah alih dan integrasi natif Kaddra, iROO boleh menguruskan perkhidmatan pelanggan dengan cara yang belum pernah dilakukan dalam industri sebelum ini.

“Dari permulaan hinggalah pelancaran dalam masa 6 minggu, teknologi Kaddra dan pasukannya betul-betul seperti yang kami inginkan dan lebih daripada itu. Penyediaan dan proses “onboarding” berjalan dengan sangat lancar dan kami kini menjalankan perdagangan aplikasi berjenama kami sendiri dari “backend” mereka tanpa kemahiran tambahan. Kami ingin mengembangkan jenama fesyen kami sendiri di Singapura dan negara Asia Tenggara yang lain, dengan menggunakan satu penyelesaian dan Kaddra sesuai sekali dengan apa yang kami ingin lakukan,” ujar Emily Huang, Ketua Pegawai Operasi iROO International.

Memberikan kejutan kepada dunia fesyen mampu milik di Asia, jenama Taiwan tersebut memulakan projek rintis digitalnya di Singapura dan Malaysia, dengan rancangan untuk berkembang di negara lain di Asia Tenggara di mana teknologi mudah alih, dalam tahun kebelakangan ini, telah diterima pakai pada kadar yang tidak pernah berlaku sebelum ini

“Kami gembira untuk bekerjasama dengan iROO untuk projek unik ini, membangunkan jenama mereka ke dalam dunia digital. Ia merupakan peluang yang baik untuk Kaddra mengukuhkan strategi kami di Asia di mana syarikat dan pelanggan telah menerima pakai sepenuhnya teknologi mudah alih. Pulangan pelaburan untuk projek sedemikian adalah sangat besar untuk iROO semasa mereka berkembang ke dalam pasaran baharu tanpa perlu mengembangkan operasi mereka secara fizikal. Dan pelanggan akan mengalami pengalaman yang menakjubkan dengan jenama tersebut. Ini merupakan satu situasi menang-menang dan kami berbangga telah membantu merealisasikannya dalam tempoh yang paling cepat dalam rekod!” ujar Quentin Chiarugi, Pengerusi Eksekutif dan CEO Kaddra.

Aplikasi iROO tersedia untuk dimuat turun di App Store dan Google Play Store sekarang.

Mengenai Kaddra

Kaddra ialah syarikat teknologi yang berpangkalan di Singapura yang menyediakan penyelesaian pemasaran dan e-Dagang mudah alih yang pertama dengan menghubungkan perniagaan dengan pelanggan mereka melalui platform hujung ke hujung label putih. Dengan memanfaatkan kuasa teknologi telefon pintar, Kaddra boleh menambah baik proses jualan, jangkauan pemasaran dan khidmat pelanggan pada tahap yang tidak pernah berlaku sebelum ini. Model unik berasaskan langganan untuk teknologi mudah alih natif ini telah pun membantu perusahaan kecil dan sederhana dalam lebih daripada puluhan industri yang sedang membangunkan perniagaan generasi seterusnya.

Untuk mengetahui lebih lanjut tentang Kaddra Pte. Ltd., lawati laman web kami: www.Kaddra.com

Keywords: Advertising Computer/Electronics Electronic Commerce Entertainment Fashion Household/Consumer/Cosmetics Mobile Entertainment Retail Telecommunications Contracts

Source: PRNEWSWIRE


Mario & Sonic At The Olympic Games Bakal Dilancar 7 Mei Ini: Pra-Daftar Boleh Dilakukan Sekarang!!

Bersempena dengan Olimpik Tokyo 2020, Sega telah mengumumkan mengenai permainan terbaharu yang dikenali sebagai Mario & Sonic at the Olympic Games dan tersedia bagi Android dan iOS.

permainan ini bakal memperlihatkan sebanyak 15 acara sukan antaranya lumba lari, lompat jauh,Karate dan banyak lagi.

Menariknya, ia boleh dimainkan secara atas talian dan bersaing untuk menjadi yang terbaik di dalam ranking.

Bagi yang berminat, pra-pendaftaran telah dibuka dan anda akan mendapat ganjaran bergantung kepada jumlah pemain yang mendaftar. Berikut adalah ganjaran yang boleh didapati mengikut jumlah pra-daftar:

100 ribu: Mendapat muzik ‘Ocean View’ daripada Team Sonic Racing
300 ribu: Mendapat ‘Training Points’ – boleh buka acara dan skills
500 ribu: Mendapat lencana berdasarkan watak Miraitowa(Maskot Olimpik tokyo 2020)

Bagi mendapatkan maklumat lanjut, layari laman sesawang olympicvideogames.

Artikel Berkaitan:


Digi Melancarkan Pengurusan Data Mudah Alih Baharu Khas Android

Digi hari ini melancarkan satu ciri baharu Android bagi memudahkan pelanggan menguruskan penggunaan data mudah alih mereka. Ia merupakan hasil kolaborasi antara Google dan Kumpulan Telenor, dengan kerjasama Digi, dan boleh didapati menerusi fungsi Pelan Data Mudah Alih baharu di Android.

Pelanggan Digi yang memiliki peranti Android 4.0 dan ke atas boleh menguruskan pelan data mudah alih dan menerima notifikasi terkini mengenai status pelan data masing-masing, selain juga boleh meneliti serta membeli tawaran data yang relevan secara terus daripada tetapan Android tanpa perlu memuat turun sebarang aplikasi.

Dengan adanya ciri Pelan Data Mudah Alih dalam Android, pengguna kini dapat menguruskan data mudah alih dan pelan harga mereka secara digital dengan lebih mudah. Digi kini sedang menjalankan fasa percubaan bersama sebahagian daripada pelanggan yang merupakan pengguna Android dan akan melancarkan ciri baharu ini kepada semua pelanggan secara berperingkat.

Untuk maklumat lanjut, sila layari Digi.


OPPO Reno FC Barcelona Edition Bakal Tiba Di Pasaran Tempatan Pada Penghujung Julai 2019!

Hye guys! Sedia makluma, OPPO baru sahaja melancarkan OPPO Reno FC Barcelona Edition. Ahaaa! Korang dah pasang angan-angan nak memilikinya? Jeng jeng jeng! Angan-angan korang kini boleh jadi nyata!

OPPO hari ini membawa berita gembira buat semua dengan mengumumkan bahawaOPPO Reno FC Barcelona Edition bakal tiba di pasaran tempatan pada penghujung Julai kelak. WOWW! Pun begitu, OPPO masih berteka-teki mengenai tarikh pelancaran rasmi untuk edisi istimewa ini.

Edisi istimewa ini bakal didatangkan dengan kotak pembungkus, aksesori dan peranti yang direka khas dan terlihat cukup eksklusif – bertemakan bendera pasukan Barcelona FC. Teruja? Kekal bersama eRing untuk lebih info terkini!


Xiaomi Umumkan Harga Bagi Mi 8 Lite & Mi 8 Pro – Harga Bermula RM999

Sebelum ini kami ada berkongsi dengan anda mengenai dua model terbaharu yang bakal dijual esok iaitu Xiaomi Mi 8 Lite dan juga Mi 8 Pro.

Terbaru, Xiaomi Malaysia telah berkongsi harga bagi kedua-dua telefon pintar ini untuk pasaran tempatan. Mi 8 Pro ditawarkan pada harga RM2,399 yang akan mula dijual pada 10 November 2018. Uniknya peranti ini, ia hadir dengan panel belakang lutsinar berbeza dengan Mi 8 yang dilancarkan sebelum ini. Bukan itu sahaja, Mi 8 Pro juga sokong pengimbas cap jari pada paparan skrin berbanding Mi 8 yang terletak di panel belakang.

Menampilkan paparan skrin 6.21 inci AMOLED, telefon pintar ini dikuasakan oleh pemproses premium iaitu Snapdragon 845 dengan sokongan 8GB RAM dan 128GB ROM. Bagi segmen penggambaran, ia dibekalkan dwi-kamera utama beresolusi 12MP + 12MP AI yang menerima skor 105 dari DXOmark setanding dengan iPhone Xs Max.

Bagi model Mi 8 Lite pula, ia hadir dengan paparan skrin 6.26 inci LCD yang dijana dengan cip pemproses Snapdragon 660. Walaupun sebagai peranti pertengahan, sokongan 6GB RAM dan 128GB ROM tetap disediakan pada Mi 8 Lite, selain dwi-kamera utama 12MP + 5MP AI serta 24MP kamera hadapan turut disediakan khas untuk kaki swafoto.

Xiaomi Mi 8 Lite ditawarkan dalam dua varian memori iaitu 4GB RAM + 64GB ROM yang dijual pada harga RM999 dan akan mula dijual pada 10 November 2018. Sementara varian 6GB RAM + 128GB ROM pula dijual pada harga RM1,299 bermula 11 November 2018 dan kedua-duanya hadir dalam pilihan warna Aurora Blue dan juga Midnight Black.

Untuk maklumat lanjut, anda boleh layari laman rasmi Shopee dan Lazada.


Kaspersky : Perkongsian Maklumat Menjadi Tarikan Jenayah Siber

Kaspersky Lab telah mendedahkan maklumat penting yang harus diketahui semua orang. Data hasil kajian syarikat keselamatan data dan sistem komputer tersebut menunjukkan lebih daripada 30% pengguna media sosial menarik perhatian penjenayah siber dengan berkongsi maklumat sulit secara terbuka pada akaun mereka.

Maklumat sensitif tersebut ternyata boleh di manipulasi pihak yang tidak bertanggungjawab dan menurut uji kaji yang dilakukan 78% pengguna Internet tidak sedar bahawa mereka sering berkongsi maklumat sensitif seperti lokasi, maklumat akaun dan lain-lain.  Kebanyakan daripada mereka juga mengaku mempunyai ratusan kenalan media sosial yang sebenarnya tidak mereka kenali, apa yang pasti senario ini jelas sekali sangat berbahaya.

Selain itu aktiviti muat turun fail turut menyumbang kepada serangan siber, rata-rata pengguna terjebak dengan iklan gimik dan terus memuat turun fail yang ditawarkan. Tindakan ini menyebabkan pelbagai perisian malware masuk ke dalam sistem dan membolehkan penjenayah mendapatkan maklumat sulit pengguna. Menurut Kaspersky lagi, golongan berusia, remaja dan kanak-kanak merupakan golongan yang paling terdedah dengan ancaman siber dan Kaspersky Lab menyarankan agar mereka lebih berhati-hati ketika menggunakan media sosial.


OPPO Bakal Membawa Masuk Peranti Berkamera Empat Pada September 2019!

Berita yang amat bergegar di kalangan peminat OPPO!!! Ini adalah masa bagi anda menaiktaraf, kerana OPPO Malaysia bakal membawa masuk peranti baharu mereka yang akan membekalkan rekaan empat kamera pada bulan September 2019 ini.

Melalui apa yang diacah, peranti baharu ini akan menampilkan empat kamera yang mana setiap satunya menjamin prestasi penggambaran yang cukup luar biasa. Tambahan rekaan inovatif dipercayai sangat memenuhi keperluan generasi-Z.

Adakah peranti yang bakal diperkenalkan adalah OPPO Reno 2 yang baru sahaja diumumkan di pasaran India minggu lepas? Semua ini masih tidak diketahui lagi, apa-apa kita nantikan berita terkini dari OPPO ya.


Luar Biasa, Huawei Persembahkan Suara Aurora Melalui Teknologi AI Mate 20 Pro

Suara lampu kutub utara atau dikenali sebagai Aurora sememangnya sudah lama menjadi misteri. Bahkan, bunyi Aurora juga dianggap mustahil. Jadi, bolehkah anda menangkap bunyi cahaya?

Bersempena meraikan pelancaran Huawei Mate 20 Pro, sebuah persembahan unik keupayaan AI iaitu Symphony Sound of Light telah diadakan di Brahms Hall Musikverein di Vienna, Austria baru-baru ini.

Symphony Sounds of Lights menghubungkan teknologi dan kesenian bagi mengubah salah satu fenomena semula jadi yang paling indah di dunia menjadi sesuatu yang benar-benar luar biasa iaitu membawakan bunyi ‘lampu’ kutub utara (aurora).

Beberapa bulan sebelum ini , projek Sound of Light telah menguji had bagaimana teknologi AI dapat diajar bagi membaca imej sekaligus menghasilkan potongan bunyi baru yang sangat luar biasa.

Menggunakan foto yang diambil oleh Kjetil Skogli di Norway, teknologi AI pada Mate 20 Pro telah digunakan bagi mengiktiraf ciri-ciri utama mereka seterusnya mengubah menjadi unsur-unsur muzik. Muzik tersebut disusun oleh komposer terkenal iaitu Mark Sayfritz.

Setelah disusun, potongan muzik tersebut dikongsi pula bersama konduktor terbaik dunia iaitu James Shearman untuk dipersembahkan dalam orkestra Symphony Sounds of Lights. Keseluruhannya hanya menggunakan keupayaan AI pada Mate 20 Pro semata.

Untuk menghasilkan bunyi cahaya, sebuah peranti yang berkuasa tinggi amat diperlukan. Berikutan kejayaan ini, Mate 20 Pro berjaya membuktikan bahawa ia merupakan peranti yang serba lengkap dan membenarkan meneroka dunia kreatif. Anda ingin mendengarnya? Klik pada video di bawah dan enjoy!

Bagi yang berminat,Mate 20 Pro kini boleh didapati pada harga RM3,599 melalui kedai-kedai konsep rasmi Huawei atau gedung membeli belah atas talian seperti Huawei Store dan Lazada. Untuk maklumat atau ketahui tawaran hebat dengan lebih lanjut, sila layari laman FB Huawei.


Google Play Store Membuang Hampir 600 Aplikasi Yang Melanggar Polisi Iklan!

Google baru-baru ini telah mengumumkan bahawa mereka telah mengambil tindakan membuang hampir 600 aplikasi dari Google Play Store, termasuk menyekat dari Google AdMob dan Google Ad Manager di atas sebab melanggar polisi iklan.

Pengumuman ini dibuat menerusi Google Security Blog, dan menurut polisi Google aplikasi yang dibangunkan tidak dibenarkan mempunyai iklan yang mengelirukan atau unsur menipu terhadap pengguna.

Sebagai platform yang terbuka, aplikasi yang ditawarkan dalam Google Play Store terutamanya aplikasi percuma sememangnya tidak dapat dielakkan daripada iklan yang dimuatkan ke dalam aplikasi tertentu.


Jualan Ulang Tahun Ke 2 Mi Malaysia

Genap sudah dua tahun Mi memasuki Malaysia, dan bagi menunjukkan rasa penghargaan mereka kepada rakyat Malaysia, Mi akan mengadakan jualan harga runtuh SEPANJANG bulan Mei ini. Sebelum ini jualan promosi yang dijalankan Mi hanyalah pada jangka masa yang pendek, namun kali ini anda berpeluang merebut sebanyak mungkin produk mereka melalui stor atas talian selama satu bulan.

Antara tawaran yang diberikan Mi adalah Mi Band dan screen protector percuma bagi pembelian smartphone mereka. Selain itu pelbagai aksesori dijual dengan harga yang murah seperti Mi In-ear Headphones (RM 69), 10000 mAh Mi Power Bank (RM 59), Mi Phone Holder (RM 2) dan banyak lagi.

Tidak ingin melepasi peluang bernilai ini, segera layari SINI untuk maklumat lanjut.


Ahli sains global menyeru untuk mempromosikan literasi saintifik masyarakat awam

BEIJING, 15 Disember 2020 /PRNewswire/ — Laporan berita oleh China.org.cn

Forum TV yang bertemakan “Sains dalam Dunia yang Tidak Pasti” diadakan di Beijing pada 8 Disember, yang ditaja bersama oleh Persatuan Sains dan Teknologi China (CAST) dan Kumpulan Pemikir CGTN. Sepuluh orang pemenang Nobel, 30 ahli akademik terkemuka Cina dan 300 ahli sains muda menghadiri perbincangan dalam talian dan luar talian tentang peranan sains dan kepentingan literasi saintifik di tengah cabaran.

the TV forum “Science in an Uncertain World”

Dunia telah menghadapi pelbagai cabaran pada tahun 2020, yang menandakan pentingnya sains dan teknologi serta pentingnya kerjasama. Oleh itu forum ini sangat relevan.

Di forum tersebut, Huai Jinpeng, Naib Presiden Eksekutif CAST dan ahli akademik Akademi Sains Cina, menggambarkan literasi saintifik masyarakat awam sebagai tonggak pembangunan sosial dan urus tadbir yang mantap. Pendidikan sains dan komunikasi adalah cara asas bagi masyarakat awam untuk memahami sains, katanya. Huai menyeru untuk menjadikan inovasi dan penggunaan semua bentuk media bagi meningkatkan literasi saintifik.

Dia juga mengatakan CAST berdedikasi untuk mempromosikan pemahaman dan kepercayaan antarabangsa dan antara budaya, dan bersedia bekerjasama dengan rakan sejawat globalnya dalam inovasi dan usaha untuk meningkatkan literasi saintifik supaya dapat menyumbang kepada pemulihan ekonomi dunia yang lestari, dan meningkatkan urus tadbir global.

Presiden dan Ketua Pengarang Kumpulan Media China Shen Haixiong mengatakan bahawa pandemik COVID-19 sekali lagi membuktikan bahawa seluruh kemanusiaan adalah sebuah komuniti yang mempunyai masa hadapan bersama. Untuk meningkatkan literasi saintifik masyarakat awam, tambahnya, ianya penting untuk mempromosikan suasana yang menghormati, mempercayai dan bergantung pada sains, dan mempererat kerjasama antara komuniti saintifik dan media.

Menangani cabaran global bukan hanya tanggungjawab ahli politik dan golongan elit, tetapi misi untuk media, ahli sains dan masyarakat awam, kata Shen.

Zhong Nanshan, pakar pernafasan terkemuka di China, meninjau pengalaman China dalam memerangi COVID-19. Dia mengatakan bahawa berpegang teguh kepada inovasi saintifik menjamin penyelesaian masalah sains asas tentang koronavirus.

Pemenang Nobel, ahli akademik Cina termasuk Zhang Boli, dan ahli sains muda yang mengambil bahagian membincangkan isu-isu termasuk prospek bakat saintifik muda, dan kepentingan dan keperluan untuk meningkatkan literasi saintifik masyarakat awam. Selain itu, topik seperti penggunaan perubatan tradisional Cina dalam krisis kesihatan masyarakat awam, dan pandangan tentang tenaga bersih juga dibincang.

Mereka bersetuju bahawa mempromosikan literasi saintifik di seluruh dunia sangat penting untuk mengatasi cabaran termasuk COVID-19 dan perubahan iklim, dan bahawa ahli sains harus memainkan peranan yang lebih aktif dalam merapatkan jurang antara sains dan masyarakat awam. Tambahan pula, mereka menyatakan, media harus diberi peranan sepenuhnya sebagai saluran penting menyebarkan pengetahuan dan maklumat saintifik. Mereka menggesa masyarakat saintifik untuk terus berfikiran terbuka dan meningkatkan kerjasama antarabangsa.

Acara dengan Persidangan Dunia 2020 untuk Literasi Sains telah menjadi satu platform sains dan teknologi untuk organisasi antarabangsa. Forum ini menggabungkan kelebihan CAST dan CGTN. Diharapkan, usaha tersebut akan diperluas dengan kerjasama lebih lanjut dengan CGTN, yang merupakan profesional dalam komunikasi antarabangsa, menyumbang kepada landskap global sains dan teknologi.

Keywords: Computer/Electronics Internet Technology Multimedia/Online/Internet Publishing/Information Service Telecommunications

Source: PRNEWSWIRE


Kedai Fizikal Taobao Terbesar Di Malaysia Kini Rasmi – Tawaran Diskaun Sehingga 50% Sempena Pembukaan Rasmi

Taobao, sebuah platform membeli-belah atas talian yang terkenal di dunia, kini telah membuka kedai fizikal terbesar yang dikenali sebagai Taobao Store by Lumahgo di pusat beli-belah MyTown.

Taobao Store by Lumahgo adalah kerjasama dengan MyTown dan Lumahgo New Retail Sdn Bhd, kedai fizikal ini adalah yang terbesar di Malaysia dengan keluasan 5,000 kaki persegi. Lebih daripada 1000 produk disediakan, antaranya alat elektronik, produk kecantikan, gaya hidup, perabot, ibu dan bayi dan banyak lagi.

Selain dilengkapi barangan keperluan, ruang permainan kanak-kanak dan kafe turut disediakan supaya pelanggan boleh menikmati satu suasana membeli yang cukup selesa.

Masalah yang sering berlaku pada pembelian atas talian adalah pelanggan tidak dapat mengetahui kualiti barangan, lain pula kedai fizikal ia membolehkan pelanggan mencuba sendiri sebelum membeli.

Sempena perasmian pada hari ini, Taobao turut menawarkan pelbagai promosi hebat, antaranya diskaun sebanyak 50% bagi Xiaomi 65” 4K TV dan barisan produk TMall. Pelanggan hanya perlu memuat turun aplikasi Taobao, kemudian imbas kod QR produk dengan PROMOCODE tertentu untuk menikmati tawaran ini, stok terhad tau!


ASUS X00KD Mempunyai Dwi Kamera Dan Bateri 4,020mAh?

ASUS dilaporkan akan mengeluarkan telefon pintar versi sukan ‘Sports’ yang disahkan oleh TENAA. Kamera yang akan digunakan ialah 13 Megapiksel dan 8 Megapiksel manakala di depan pula hanya 5 Megapiksel yang dibekalkan dengan bateri sebesar 4,020mAh.

Isi dalaman peranti ini dipenuhkan dengan pemproses lapan teras 1.25GHz dengan RAM 2GB dan versi 3GB, sementara untuk storan dalaman pula akan hadir sama ada 16GB atau 32GB. Sudut paparan menerima saiz skrin 5 inci HD penuh di mana hadir dengan pengimbas cap jari biometrik di bahagian depan.

Negara yang menerima atau harga masih lagi belum diketahui. Jika ada info lanjut, pasti eRing akan kongsikan.


ASUS ZenFone Go (ZB450KL), Versi Peningkatan Dengan Spesifikasi Lebih Rendah?!

ASUS telah melancarkan siri ZenFone 3 di Malaysia pada awal bulan Ogos. Terbaru, sebuah model kelas pertengahan telah diperkenalkan di Rusia, ZenFone Go (ZB450KL) yang menawarkan spesifikasi seakan sama dengan model sebelum ini ZenFone Go ZC500TG.

Menampilkan paparan skrin lebih kecil, berukuran 4.5 inci dengan resolusi 854×480 piksel. ZenFone Go (ZB450KL) dikuasakan oleh pemproses Snapdragon 410, RAM 1GB dengan memori dalaman berkapasiti 8GB serta tambahan memori microSD sehingga 128GB. Manakala bateri yang disediakan pula sebesar 2070mAh.

Selain dioperasikan oleh Android 6.0 Marshmallow, tidak ketinggalan menyediakan fungsi multimedia seperti lensa penggambaran utama 8 Megapiksel dengan apertur f/2.0 dan kamera hadapan beresolusi 2 Megapiksel dengan beberapa mod menarik disokong pada kedua-duanya.

ASUS ZenFone Go (ZB450KL) telah pun dijual di Rusia pada harga USD 123 (kira-kira RM491).


Tahniah! HUAWEI Memperoleh Perubahan Tertinggi Dengan Skor 20.6 dari 2016 hingga 2017

HUAWEI, jenama telefon pintar kedua terbesar di Malaysia menambah satu lagi pencapaian kepada portfolionya. Mengesan persepsi awam terhadap ribuan jenama merentasi pelbagai sektor di dunia, YouGov BrandIndex telah menempatkan HUAWEI di antara 10 jenama utama di dalam carta Kedudukan Tertinggi Advokasi Malaysia 2017, dengan skor keseluruhan 68.2.

Menurut Bill Liu, Pengarah Negara Bahagian Bisnes HUAWEI Malaysia, ini merupakan pengiktirafan yang amat besar mereka terima dari rakyat Malaysia. HUAWEI teruja untuk disenaraikan sebagai tempat ke-6 dalam carta tersebut, yang menyerlahkan berapa banyak jenama yang disukai oleh para pelanggan.

“Kami ingin mengambil kesempatan ini untuk mengucapkan terima kasih kepada pelanggan-pelanggan kami yang telah bersama kami sepanjang perjalanan ini. Kami akan terus membawa peranti dan perkhidmatan cemerlang yang akan meningkatkan kualiti kehidupan dan mencipta pengalaman yang bermakna bagi semua.” katanya.

HUAWEI merekodkan peningkatan yang paling tinggi dalam kalangan 10 jenama utama, dengan jumlah 20.6 perubahan dalam skor. Ini adalah peningkatan eksponen dari skor 2016, 47.6 ke skor 68.2 tahun 2017. Berdasarkan carta ini, HUAWEI telah mendahului jenama antarabangsa lain seperti Facebook, Nivea dan Prudential, antara yang lain-lain.

Sumber


Antutu: Senarai 10 Peranti Berprestasi Terbaik Sepanjang Bulan Jun 2019

Sudah menjadi kebiasaan, setiap bulan platform penanda aras Antutu akan mengeluarkan laporan mengenai senarai 10 peranti berprestasi terbaik. Terkini, laporan untuk bulan Jun telah pun dikeluarkan dan agak mengejutkan apabila Nubia Red Magic 3 masih kekal berada di tangga pertama dengan skor 382,331 mata.

Tangga kedua milik Black Shark 2 (375,592) kemudiannya diikuti oleh Xiaomi Mi 9 Transparent Edition dengan jumlah skor 371,021 mata. Senarai 10 peranti dengan prestasi terbaik sepanjang bulan Jun seperti berikut :


Unit Terhad Telefon Pintar Motorola Sedang Dijual Di Lazada

Seperti biasa, gudang jualan atas talian e-dagang terkenal Malaysia, Lazada sedang mengadakan jualan murah dalam promosi #MyCyberSale. Berlangsung dari 9 Oktober (hari ini) sehingga 13 Oktober 2017, #MyCyberSale menawarkan promosi dan hadiah menarik secara percuma bernilai sehingga RM638 apabila anda membeli telefon pintar terpilih Motorola.

Moto Z Play kini ditawarkan pada harga RM1,349 daripada harga asal RM1,899 dan didatangkan dengan pilihan warna Hitam. Setiap satu unit pembelian, pembeli akan menerima hadiah bernilai RM638. Ia termasuk Moto Mod Incipio OffGRID Power Pack dan fon kepala Bluetooth Motorola HK115.

Baca juga : Moto Z Play, Rekaan Kaca Dengan Lensa Menonjol

Manakala, Moto G5 Plus pula dijual dengan tanda harga RM999 yang sebelumnya RM1,299. Boleh didapati dengan warna Fine Gold dan Lunar Grey. Anda juga akan menerima pakej hadiah iaitu pelindung boleh lipat, powerbank 5,000mAh, dan jaminan lanjutan satu (1) tahun secara percuma.

Reviu Eksklusif : Moto G5 Plus, Peranti Kelas Pertengahan Dengan Spesifikasi Terbaik

Untuk telefon pintar permualaan, anda boleh dapatkan Moto E4 dengan harga RM599 selepas potongan harga daripada RM639. Anda boleh memilih sama ada warna Blush Gold atau Iron Grey dan mendapatkan hadiah percuma seperti sarung TPU, pelindung skrin (tempered), dan baucar tunai Giant RM50.

Baca juga : Rasmi! Moto E Generasi Ke-4 Diperkenalkan!

Jadi, tidak perlu berlengah lagi, segera dapatkan telefon pintar Moto melalui Lazada sebelum tarikh promosi tamat. Unit adalah TERHAD.


OPPO Tawarkan Diskaun RM399 Untuk OPPO A57

Melalui Facebook, OPPO Malaysia telah berkongsi mengenai penurunan harga bagi model OPPO A57. Sebelum ini, telefon pintar ini telah dijual pada harga RM1,089.

Terbaru, harganya telah diturunkan sebanyak RM399 kepada RM699 dan boleh dibeli secara atas talian di Lazada. Dengan setiap pembelian OPPO A57 akan disertakan sekali casing dan juga pelindung skrin.

Promosi ini telah bermula semalam (8 Mac 2018), tetapi tidak pula diberitahu sehingga bila ianya berlangsung serta hadir dengan dua pilihan warna iaitu Emas dan juga Rose Gold. Cepat dapatkan sementara stok masih ada!


Jungle Cubes

Muat turunlah permainan match puzzle terbaru ini sekiranya anda ingin melepaskan tekanan dan bersantai di rumah. Padankan permata mengikut bentuk dan warna untuk menghasilkan kuasa-kuasa yang menarik. Padankan 3 permata atau lebih untuk menghasilkan kuasa kombo, lebih banyak permata di dalam satu rangkaian, lebih banyak mata yang anda akan kumpul. Di samping itu, beberapa karakter menarik seperti monyet, naga dan lain-lain akan muncul untuk bermain bersama anda.

Anda juga boleh berhubung dengan rakan-rakan melalui media sosial dan cabar mereka untuk mendapatkan markah tertinggi. Terdapat lebih 300 peringkat untuk diselesaikan dan setiap peringkat anda akan bermain di dalam landskap yang cantik dan unik.

Muat Turun

Android

iOS


JomPAY Tawar Hadiah Mini Cooper Edisi Terhad Dan Rebat Tunai Berjumlah RM1.1 Juta Kepada Orang Ramai

JomPAY hari ini telah melancarkan kempen ‘Fire This Baby Up: JomPAY Like a Champion WIN’ yang menawarkan hadiah berjumlah lebih RM1.7 juta termasuk dua buah kereta Mini John Cooper Works edisi terhad. Peraduan ini akan diadakan sehingga 30 September 2018.

Orang ramai yang ingin memenangi hadiah berkenaan perlu menetapkan pengebil yang tersenarai di JomPAY sebagai pilihan kegemaran (‘favourite’) mereka dalam kemudahan Perbankan Internet daripada mana-mana 40 senarai bank di Malaysia.

Pemenang hadiah utama akan membawa pulang hadiah berupa dua buah Mini John Cooper Works edisi terhad yang akan diumumkan pada bulan Ogos dan Oktober depan. Hadiah rebat tunai bulanan dan mingguan pula akan diberikan sebanyak RM1.1 juta oleh bank-bank yang mengambil bahagian.

Matlamat kempen ini diadakan ialah untuk memberi ganjaran kepada pengguna akan kemudahan perbankan atas talian menerusi bayaran JomPAY. JomPAY mengenakan cara yang mudah kepada para pelanggannya. Ia selamat untuk digunakan pada bila-bila masa di mana sahaja menerusi internet, perbankan mudah alih, atau mesin ATM pilihan pengguna. Menariknya, untuk pembayaran JomPAY, ia ditawarkan secara percuma kepada semua pelangan.

JomPAY merupakan sistem pembayaran bil atas talian terbesar di Malaysia terdiri daripada bilangan pengebil, semua syarikat telekomunikasi, utiliti letrik, perkhidmatan TV berbayar, penyedia kemudahan bekalan air di 11 negeri, 112 Majlis Perbandaran Tempatan, institusi pendidikan, syarikat insurans, broker saham, peniaga e-dagang, PKS dan banyak peniaga lain lagi.


Lakukan Pra-Tempahan Di Digi Online Store Bagi Memiliki Peranti Siri Samsung Galaxy Note 10 Pada Harga Serendah RM79/Sebulan Bermula Hari Ini!!

Berita baik buat sesiapa yang ingin memiliki peranti terbaharu daripada Samsung iaitu Galaxy Note 10 dan Note 10+ masing-masing pada harga serendah RM79/sebulan dan RM99/sebulan bermula dari 18 Ogos. Pelanggan yang berminat boleh melakukan pra-tempahan di Digi Online Store.

Peranti ini akan tersedia menerusi program pemilikan PhoneFreedom 365 (PF365), yang mana pelanggan boleh memiliki peranti berkenaan tanpa perlu membayar wang pendahuluan atau caj faedah. Pelanggan yang mendaftar menerusi Digi Postpaid 160 dan Digi Postpaid 190 turut menerima hadiah berupa Digi Shield yang melindungi telefon anda daripada kemalangan atau kerosakan cecair selama 2 tahun.

Berikut adalah Pelan Pascabayar yang boleh dilakukan bagi pra-tempahan ini:

Galaxy Note 10

Galaxy Note 10+ (naik taraf memori dari 256GB kepada 512GB secara percuma)

Pelbagai ganjaran akan diberikan kepada pengguna yang melakukan pra-tempahan 2 model ini yang mana anda akan menerima hadiah percuma bernilai sehingga RM1159. Pra-tempahan Galaxy Note 10 akan menerima Galaxy Buds (bernilai RM499), 1 tahun jaminan perlindungan tambahan dan Perlindungan skrin 1 kali (bernilai RM280) dan wireless battery pack (bernilai RM279).

Manakala pelanggan yang melakukan pra-tempahan bagi model Galaxy Note 10+ pula akan menerima Memori yang dinaik taraf daripada 256GB kepada 512GB (bernilai RM600), 1 tahun perlindungan tambahan dan perlindungan skrin 1 kali (bernilai RM280) dan wireless battery pack (bernilai RM279).

Pelanggan yang melakukan pra-tempahan akan menerima Galaxy Note 10 bermula dari 22 Ogos. Bagi mendapatkan maklumat lanjut, layari laman sesawang Digi.

Artikel Berkaitan:


Kejutan Besar-Besaran Dari honor x Shopee?!

Honor Malaysia baru sahaja memperkenalkan model terkini honor 10 kepada pengguna tempatan, tidak sampai sebulan masanya, ada peranti baharu lagi yang ingin dirasmikan?! Biar betul berita ini! Namun apa yang kami boleh pastikan, perasmian kali ini turut mendapat sokongan dari laman e-dagang Shopee, di mana jualan promosi hebat akan dilangsungkan sempena Hari Raya yang bakal menjelang.

Adakah honor 7 (2018) atau honor 7A yang baru-baru ini diperkenalkan untuk pasaran Global akan dibawa masuk oleh honor? Tiada maklumat selanjutnya, apa yang jelas adalah slogan “SOMETHING HONORABLE IS COMING YOUR WAY” yang tertera pada jemputan dengan warna menarik seperti aurora.

Kalau berminat, tunggu laporan dari eRing esok ya…


Cartoon Photo Filters, Gambar Kelihatan Lebih Menonjol

Cartoon Photo Filters juga menambah beberapa efek yang menyerupai Prisma selain beberapa efek yang sedia ada. Aplikasi ini mampu membuatkan gambar yang diambil kelihatan lebih menonjol berbanding sebelumnya dengan hanya menggunakan pelbagai efek yang unik seperti aplikasi Prisma.

Selain gabungan filter serta warna yang cantik, ia benar-benar menghasilkan gambar yang sukar diduga! Lebih menarik lagi, anda boleh memuat naik gambar ke laman sosial Facebook, Twitter dan juga Instagram.

Muat Turun:


Xinhua Silk Road: Indeks dikeluarkan tunjukkan pembangunan Koridor Perdagangan Darat-Laut Antarabangsa Baharu

CHONGQING, China, 25 Mei 2021 /PRNewswire/ — Indeks fasa pertama untuk Koridor Perdagangan Darat-Laut Antarabangsa Baharu, laluan perdagangan dan logistik yang bersama-sama dibina oleh Singapura dan kawasan-kawasan peringkat wilayah di barat China, dikeluarkan pada Jumaat lalu di Chongqing, barat daya China.

Photo: The first-phase index for the New International Land-Sea Trade Corridor is released at a conference held during the Third Western China International Fair for Investment and Trade, May 21.

Indeks yang komprehensif untuk Koridor Perdagangan Darat-Laut Antarabangsa Baharu ialah 101.5 dalam suku pertama tahun 2021 yang memperlihatkan trend positif berhubung pembangunan koridor perdagangan pada awal tahun, menurut laporan indeks yang dikeluarkan di persidangan yang diadakan semasa Pameran untuk Pelaburan dan Perdagangan Antarabangsa China Barat Ketiga.

Dilaporkan bahawa indeks ini adalah berdasarkan prestasi Koridor Perdagangan Darat-Laut Antarabangsa Baharu dalam suku ketiga tahun 2019 apabila National Development and Reform Commission (NDRC), perancang ekonomi terkemuka China, mendedahkan rancangan keseluruhan untuk pembangunan koridor perdagangan tersebut. Bacaan melebihi 100 menunjukkan pengembangan, sementara bacaan di bawah paras tersebut menunjukkan penguncupan. Indeks ini bertujuan untuk menunjukkan secara komprehensif pembangunan kemudahan logistik, pelabuhan, perdagangan dan industri sepanjang koridor perdagangan.

Indeks ini akan menyediakan panduan maklumat dan penilaian data untuk pembangunan ekonomi dan industri sepanjang koridor perdagangan, dan turut menawarkan asas yang penting untuk negara-negara dan wilayah-wilayah sepanjang koridor tersebut melaksanakan pertukaran perdagangan dan kerjasama kapasiti, kata Ba Chuanjiang, seorang pegawai Kerajaan Perbandaran Chongqing.

Diketahui bahawa kompilasi indeks ini dilakukan bersama-sama oleh jabatan-jabatan yang bertanggungjawab dalam pembinaan koridor perdagangan dari 13 kawasan peringkat wilayah dan sebuah bandar termasuk Chongqing, Gansu, Shaanxi, Sichuan, Wilayah Autonomi Uygur Xinjiang, Yunnan, Wilayah Autonomi Hui Ningxia, Wilayah Autonomi Mongolia Dalam, Guizhou, Qinghai, Wilayah Autonomi Zhuang Guangxi, Wilayah Autonomi Tibet, Hainan, dan Bandar Zhanjiang di Wilayah Guangdong.

Pada tahun 2020, kereta api barangan gabungan rel-laut, bas ulang alik ASEAN rentas sempadan dan kereta api antara mod kereta api antarabangsa koridor perdagangan tersebut mencapai pertumbuhan yang melonjak. Sejumlah 276,800 TEU dihantar melalui kaedah pengangkutan yang disebutkan di atas, satu peningkatan sebanyak 66 peratus berbanding tahun sebelumnya dan nilai barangan ialah 30.54 bilion yuan, satu lonjakan sebanyak 239 peratus berbanding tahun sebelumnya, menurut Liu Wei, ketua Pusat Penyelarasan Logistik dan Operasi Koridor Perdagangan Darat-Laut Antarabangsa Baharu.

Pautan asal: https://en.imsilkroad.com/p/321657.html

Keywords:  Banking/Financial Service Computer/Electronics Transportation Trucking and Road Transportation

Source: PRNEWSWIRE


Platform Data Cloudera untuk Awan Swasta Kini Tersedia

Menyampaikan analitik data yang mantap dalam beberapa minit dan kurang menggunakan infrastruktur pusat data sehingga 50%, dengan pengalaman awan yang mudah digunakan di awan awam dan swasta

PALO ALTO, California, 20 Ogos 2020 /PRNewswire/ — Cloudera, (NYSE: CLDR), syarikat awan data perusahaan, hari ini mengumumkan ketersediaan umum Cloudera Data Platform Private Cloud (CDP Private Cloud). CDP Private Cloud memperluas kepantasan, kesederhanaan dan ekonomi asli awan untuk kitaran hayat data yang disambungkan ke pusat data, yang membolehkan IT untuk memenuhi keperluan perniagaan dengan lebih cepat dan memberikan tahap perkhidmatan yang kukuh sehingga orang ramai dapat menjadi lebih produktif dengan data.

“Pengalaman analitik data Cloud Cloud Private CDP membantu orang, pasukan dan perniagaan bekerja lebih pintar, tidak lebih sukar,” kata Anupam Singh, ketua pegawai pelanggan, Cloudera. “Orang lebih produktif kerana mereka mempunyai akses layan diri kepada data dan analitik yang mereka perlukan untuk bekerja dengan lebih efisien. Pasukan lebih kolaboratif kerana mereka dapat mengakses dan berkongsi data dengan pantas di mana saja. Perniagaan lebih tangkas kerana mereka membuat keputusan lebih cepat dan lebih baik dengan pengalaman analitik data CDP Private Cloud yang mantap.”

Mengendalikan CDP Private Cloud lebih mudah untuk IT, dengan alat pengurusan berasaskan wadah yang mantap yang mengurangkan masa untuk menyampaikan analitik dan pembelajaran mesin dari beberapa minggu kepada beberapa minit. Ia juga mengubah permainan ekonomi pusat data dengan analitik berasaskan wadah dan pembelajaran mesin untuk membantu mengurangkan kos pusat data dengan meningkatkan penggunaan pelayan hingga 70%, dalam masa yang sama mengurangi overhed penyimpanan dan pusat data. Secara keseluruhan, CDP Private Cloud dapat memberikan analitik sehingga 50% lebih banyak untuk pelaburan pusat data yang sama.

Dengan CDP Private Cloud, IT kini dapat memenuhi permintaan eksponensial untuk analitik data dan perkhidmatan pembelajaran mesin, dengan seni bina data hibrid skala petabait yang dapat melentur menggunakan awan swasta dan awam. Menurut IDC, 84% pelanggan mengembalikan beban kerja dari awan awam dengan 67% aplikasi di persekitaran awan awam dan swasta1. Awan hibrid strategik dan praktikal untuk perusahaan besar. CDP Private Cloud dibina untuk awan hibrid, menghubungkan persekitaran di tempat dengan lancar ke awan awam dengan keselamatan dan tadbir urus yang konsisten dan terbina dalam. Ia menjalankan pengalaman analitik yang mudah digunakan di pusat data yang telah terbukti di CDP Public Cloud di AWS dan Azure. Hanya Cloudera yang memberikan pengalaman pengguna awan hibrid tahap ini, ketekalan operasi dan pilihan infrastruktur.

“Kemampuan untuk memanfaatkan data dalam persekitaran berbilang awan memberikan lebih banyak fleksibiliti bagi organisasi dengan strategi data awan dan perusahaan yang berbagai, tanpa menjejaskan keselamatan dan tadbir urus,” kata Manish Dasaur, pengarah urusan dengan Accenture Applied Intelligence.

“Kerjasama strategik kami dengan Cloudera berakar umbi pada kepercayaan umum dan mendalam bahawa syarikat terbaik ialah syarikat dipacu data,” kata Daniel Hernandez, Pengurus Besar, IBM Data dan AI. “Apabila digabungkan, Platform Data Cloudera dan Cloud Pak for Data IBM menawarkan kepada pelanggan pengurusan data, kejuruteraan data, dan penyelesaian sains data yang komprehensif untuk meletakkan data agar dapat berfungsi dengan AI. Dan kerana kedua-duanya dibina dan dilaksanakan di Red Hat OpenShift, pelanggan dapat menikmati faedah ekonomi dan kebebasan teknikal menjalankan data bersama dan tindanan AI di mana-mana Awan.”

“Dengan evolusi Cloudera kepada seni bina natif awan, syarikat kini dapat memberikan analitik layan diri yang mantap di persekitaran hibrid dan berbilang awan, memberikan nilai dari pinggir ke awan,” kata Jeremy Rader, Pengurus Besar, Penyelesaian Transformasi dan Skala Digital, Kumpulan Platform Data di Intel. “Teknologi generasi terbaharu Intel yang dioptimumkan untuk CDP Private Cloud membantu perniagaan mendapatkan wawasan yang lebih pantas daripada aplikasi intensif data mereka serta memberikan faedah kebolehskalaan perkhidmatan yang dipertingkat secara konsisten.”

Cloudera mempunyai ekosistem rakan teknologi yang disahkan di Platform Data Cloudera termasuk Anaconda, Gluent, H2O.ai, OwlDQ, Pepperdata, Portworx, Preciseely, Protegrity, Qlik, Talend, dan Unravel Data.

Harga dan Ketersediaan CDP Private Cloud tersedia dalam edisi Base dan Plus. Edisi Base merangkumi SDX, pengurusan storan dan analitik kitaran hayat data logam mentah tradisional. Ia setara dengan Pusat Data CDP, yang digantikannya.

Edisi Plus merangkumi Base dan menambah pengalaman analitik berasaskan wadah untuk Pergudangan Data dan Pembelajaran Mesin, dan perkhidmatan pengurusan dan kawalan berasaskan kontena. Perkhidmatan pesawat kawalan tambahan dan pengalaman analitik sepanjang kitaran hayat data dirancang untuk penawaran Cloud Private Private CDP yang akan datang.

Untuk maklumat lebih lanjut sila lawati halaman harga.

Latar Belakang Cloudera Di Cloudera, kami percaya bahawa data dapat membuat apa yang mustahil hari ini, mungkin esok. Kami mendayakan orang ramai untuk mengubah data yang kompleks menjadi wawasan yang jelas dan dapat dilaksanakan. Cloudera menyampaikan awan data perusahaan untuk data apa pun, di mana sahaja, dari Pinggir hingga AI. Dikuasakan oleh inovasi berterusan daripada komuniti sumber terbuka, Cloudera memajukan transformasi digital untuk perusahaan terbesar di dunia. Ketahui lebih lanjut di Cloudera.com.

Cloudera dan tanda yang berkaitan ialah tanda dagangan atau tanda dagangan berdaftar Cloudera, Inc. Semua nama syarikat dan produk lain mungkin merupakan tanda dagang pemiliknya masing-masing.

1 IDC, Cloud Pulse 1Q20: Survey Findings, Doc # US46396720, May 2020

Logo – https://ering.com.my/wp-content/uploads/2020/08/platform-data-cloudera-untuk-awan-swasta-kini-tersedia.jpg

Source: Cloudera, Inc.

Source: PRNEWSWIRE


DJI Mavic Mini Rasmi Di Pasaran Tempatan – Harga Jualan Bermula RM1,599

DJI kini mengemas kini barisan produk keluaran mereka dengan kemunculan DJI Mavic Mini – sebuah drone lipat ultra-ringan yang direka untuk menjadi FlyCam. Dengan berat sekitar 249 gram, DJI Mavic Mini dikemas kini dengan ciri-ciri drone berkualiti tinggi. Ia juga dikategorikan sebagai drone paling selamat dan mudah untuk dikendalikan – Lebih menyasarkan kepada aktiviti riadah dan hiburan.

DJI Mavic Mini dikatakan mampu terbang pada jarak maksimum sehingga 4km dengan tempoh terbang sehingga 30 minit. Selain itu, DJI Mavic Mini berupaya menangkap rakaman yang berkualiti tinggi termasuk video 2.7K pada 30fps, 1080p pada 60fps dan gambar 12MP menggunakan sensor 1/2.3 inci. Ia disokong tiga paksi gimbal bermotor bagi menstabilkan kamera bagi memastikan rakaman lebih baik dan sinematik sekaligus menjadikannya sempurna.

Bagi yang berminat, DJI Mavic Mini kini telah ditawarkan di pasaran tempatan dan sesi pra-tempahan boleh dibuat menerusi Reseller VSTECS serta pengedar sah DJI di seluruh Malaysia. Ia didatangkan dalam dua pilihan pembelian :


Harman Kardon Kemas Kini Produk Di Bawah Studio Line

Nama Harman Kardon sudah tidak asing lagi dalam industri audio sedunia. Jenama ini juga sering menyediakan sistem audio untuk kereta-kereta mewah eropah serta di kerusi kelas pertama kebanyakan syarikat penerbangan terkenal.

Dalam majlis pelancaran yang sama untuk JBL, JBL Jr, dan AKG, Harman Kardon juga tampil dengan produk generasi terbaru di bawah Studio Line iaitu Aura Studio 2 dan Onyx Studio 4. Speaker mudah alih ini disaratkan dengan sentuhan premium sesuai buat anda yang gemarkan ciri-ciri moden.

Terdapat beberapa ciri yang Aura Studio 2 bawakan salah satunya ialah Ambient light yang dipancarkan dari gelung tengah speaker. Kini ia dilengkapi teknologi Harman Kardon Dual-sound dimana anda boleh memainkan muzik yang sama di dua speaker secara serentak.

Sementara Onyx Studio 4 pula dibekalkan bateri yang dipertingkat yang mampu bertahan sehingga 8 jam tanpa henti. Menariknya, teknologi Harman Kardon Connect+ juga mampu memainkan lagu sehingga 100 speaker yang sama dalam satu-satu masa.

Dua produk ini bakal memasuki pasaran tempatan bermula bulan hadapan eksklusif oleh Sprint dan Brighstar.

Harga :